КӨЛӘМӘСТӘР, ЛАҠАПТАР, ӘҘӘМ БАШЫНАН ҮТКӘН ҠЫҘЫҠ ХӘЛДӘР » "Йәшлек" гәзите\nГазета "Йәшлек" » Рубрикалар » КӨЛӘМӘСТӘР, ЛАҠАПТАР, ӘҘӘМ БАШЫНАН ҮТКӘН ҠЫҘЫҠ ХӘЛДӘР\nКӨЛӘМӘСТӘР, ЛАҠАПТАР, ӘҘӘМ БАШЫНАН ҮТКӘН ҠЫҘЫҠ ХӘЛДӘР\nБер ауылдан Тимерхан менән Миңлехан Сибай ҡалаһына эшкә барған.Үҙҙәре менән, тоҡсайға һалып, бер таба икмәге алғандар. Бер урыҫтарға туҡтап, өйгә ингәндәр. Урыҫ өйҙә булмаған. Ҡатыны башҡорт икән. ”Беҙ эшкә килдек, ошо тоҡсайҙы элеп китәйек, эштән ҡайтҡас, ашап алырбыҙ”, – тип, тоҡсайҙарын мөйөштәге сөйгә элеп киткәндәр.\nТимерхан менән Миңлехан, эштән арып-талып, баяғы өйгә ҡайтып инһәләр, ҙур һаҡаллы, ҡыҙыл йөҙлө, айыу кеүек бер урыҫ өҫтәл артында таба икмәге ашап ултыра, ти. Ә ҡатыны ҡайҙалыр сығып киткән булған. Мөйөштө ҡараһалар, тоҡсай юҡ. Нимә тип һорарға русса белмәйҙәр бит инде. Етмәһә, урыҫ та бик ҡурҡыныс. Шунан Тимерхан Миңлеханға:\n– Һин ”ски”,”мски” тип ҡушып, бер аҙ һупалайһың түгелме? Һора әле, – тигән. Миңлехан:\n– Вот ошо мөйөшкә тоҡсайҙы ҡуйғанский, килһәм – юғыски, – ти икән. Урыҫ, аптырап, ашанып тик ултыра. Миңлехан тағы ҡабатлай:\n– Вот ошо мөйөшкә тоҡсайҙы ҡуйғански – килһәм, юғыски.\nШул ваҡыт урыҫтың ҡатыны килеп ингән. Был икәү тоҡсайҙарын һорай.\n– Куда дел их мешок? – тип, ҡатын бабайын әрләй башлаған. Ә урыҫ:\n– На, туксаиски! – тип, буш тоҡсайҙы ҡатынына ташлап ебәргән.\n“ Эт”тең “сабакы” булмағаны\nБыл хәл 1930−1935 йылдарҙа булған. Йолалы руднигының локомобиленә яҡындағы урмандан утын ташығандар. Бер ваҡыт ике егет − башҡорт һәм урыҫ ике ылауға утын тейәп, ҡайтырға сыҡҡан. Бара торғас, бер тау үренә килеп еткәндәр. Башҡорт егетенең аты тау үренә йөктө һөйрәй алмай икән. Шуға аптырап, урыҫтан ярҙам һораған. Тегене еңенән тартып:\n– Ты немного сабакы, – ти икән. Урыҫ, йәне көйөп:\n– Ты сам собака! – ти. Шунан башҡорт:\n– Айда, ты немного сабакы! – тип, арбаның артынан этеп күрһәтә икән. Урыҫ тегенең нимә әйтергә теләгәнен бер аҙ аңлаған һәм улар, арбаны этә-этә, тауға менеп еткәнсе, икәүләп “сабакы” ла “сабакы” тип ҡабатлап барған.\nБашҡорттар элек-электән урыҫтар менан аралашып йәшәгән, һатыу иткән. Манһыр ауылы башҡорттары бик оҫта һунарсы ине. Бүре, төлкө, ҡуян, шәшке, бүтән кейек тиреләрен тиреләй, йә булмаһа, уларҙан тундар тегеп, Орскиға, Ырымбурға алып барып һатҡандар. Ә урыҫтар беҙҙең яҡтарға иген алып килеп һатҡан, башҡа әйбергә алмаштырған. Аттары өсөн үҙҙәре менән бесән тейәп алып йөрөгәндәр.\nБер ваҡыт Ырымбур юлында ике ылау, урыҫ һәм башҡорт ылауы, осраша. Ҡышҡы ҡарлы юлдар тар ғына. Нисек үтергә? Ҡар бик тәрән. Ҡыҙыу холоҡло, мыҡты кәүҙәле, кәрәк саҡта атты бер үҙе тотоп һуйған Ғәлиәхмәт сананан санаға һикереп, аттарҙы этә-төртөп алға бара. Шул саҡ ҡаршы яҡ ылауҙың иң артҡы санаһындағы Петр ҡарт, эш хөртәйеп китер тип, тоғонан ҡалас сығара ла: “Башкир, башкир, на, калач!” – тип әйтеп һала. Әлбиттә, юлаусылар ҡалас күргәс тыныслана һәм дуҫтарса ғына юл бирешә.\n“Мин уларға нимәгә кәрәк?”\nФәйзулла (элекке Шүрәле) ауылында беҙҙең олатайҙар ағастан бик матур һауыт-һаба (туҫтаҡ, табаҡ, алдыр, ҡалаҡ, ҡашыҡ, ижау, көбө, күнәк) эшләгән. Шул һауыттарын тейәп, йыш ҡына Верхнеуральскиға алып барып һатҡандар. Һатыусылар ошо ҡалалағы Прасковья исемле “ызнакумка”ларына йортҡа төшөп, йоҡлап йөрөгән. Башҡорттарҙың урамдан үткәнен күреп, урыҫтар:\n– Где они ночуют? – тип һораша ла һораша икән. Прасковья:\n– У нас, у нас они, чай пьют, – тип ҡысҡыра. Юлдан арып килгән башҡорттар йоҡларға ята. Урыҫтар һаман килә лә килә, быларҙы һораша ла һораша икән. Һауыт-һабалары бөтмәҫ борон алып ҡалайыҡ, тиҙәрҙер инде. Юнысов Унас ҡарт ҡына йоҡлай алмай.\n“Ниңә улар: “Унас, Унас!” − тип, мине һөйләй? Әллә ҡайҙан исемемде белгәндәр”, – тип уйланып ятҡан да, ипләп кенә тороп, атын егеп, ҡайтыу яғына тайған.\nҒаиләм менән Магнитогорск ҡалаһы магазиндарын ҡыҙырып, ҡайтырға сыҡтыҡ. Ҡояш байыны, эңер төшөп бара. Ҡала ситендә машина һүнде лә ҡуйҙы. Соҡоноп-соҡоноп, бер ни ҙә булдыра алманым. Минең ыҙа сиккәнемде күргән кешеләр:\n– Иң ситке йорттағы Николайға әйтеп ҡара, – тине. Ул килеп:\n– Катушка янған бит! – тине. Үҙенән катушка килтереп ҡуйғайны, машина гөрләп эшләп тә китте. Аҡса бирһәм дә, алманы.\n– Катушку привезешь, – тине.\nМашина тауышына минең ҡатын “картошку привезешь” тип ишеткән дә:\n– Картошки у нас много, привезем, привезем, – тип һалды. Урыҫ танышым менән миңә көлөргә генә ҡалды. Шулай ҙа, бер аҙна үткәс, катушка, картуф, ит күстәнәстәре алып барҙым. Николай менән дуҫлығыбыҙ бына шулай башланды. Осрашҡан һайын:\n– Катушка – картошка, – тип, көлөшөп алабыҙ.\nӘбейҙәр, еләк һатып, Тирлән магазинында тауар ала. Берәүһе:\n– Почем тауар? – тип һорай икән. Һатыусы Мария :\n– 25 рублей, – тип яуап ҡайтара. Әбей, урыҫса аңламай:\n– У меня языка сәпсим нет, ыруками ыскажи, – тигән.\nНурзилә Мырҙағәлина теркәне.\n. Уҡыусылар ҡурҡыша башлай. Наташа:\n– Не бойтесь, дети. Зубы проверим и все , – тигән. Уҡытыусы ла :\n– Врач апай ҡушҡанды ғына эшләгеҙ. Әйҙә Фәрит, һин – батыр бит, – тип тынысландырған. Наташа Фәриткә:\n– А-а-а, тиген, – ти.\nФәрит уны һүҙмә-һүҙ ҡабатлап:\n– А-а-а, тиген, – тип ҡабатлай ҙа, ауыҙын яба ла ҡуя икән.\nУҡыусылар медсестра менән көскә аңлашып, тикшерелеп ҡуя.\nКомандир матростарҙың исемлеген тикшерә. Пешков Ноэль исемле матростан:\n–\tКак тебя звать? – тип һорай. Тегеһе:\n– Ноэль, – ти. Командир аңламай, биш-алты тапҡыр һорай. Уға матрос «На «Л», тип әйткән кеүек тойола. Ҡалғандар рәхәтләнешеп көлөшә. Һуңынан уның исеме шулай икәнлеген аңлатырға тура килә.\n«Тишеге лә юҡ булған»\nҠартәсәһе ейәнсәренә ике һағыҙ алырлыҡ аҡса бирә лә:\n– Береһе апайыңа, – тип әйтә. Әлиә тиҙ генә магазиндан ике һағыҙ һатып ала ла, әрсей һалып, ауыҙына ҡаба. Апаһы мәктәптән ҡайтҡас, ҡартәсәһе:\n– Апайыңдың һағыҙын бир, – ти.\n– Пальтомдың тишек кеҫәһенән төшөп ҡалған, – ти Әлиә. Ҡартәсәһе:\n– Алып кил,ҡыҙым кеҫәһен тегәйем, – ти. Әлиә кеҫәһен әйләндерә лә:\n– Тишеге лә юҡ булған, – ти.\nСамат ҡайһы предметты ярата?\nСамат мәктәптән башын эйеп кенә ҡайтып инә.\n– Атай, мине уҡытыусы ҡыуып сығарҙы...\n– Нимә, тәртип боҙҙоңмо?\n– Юҡ та...\n– Сит планеталар менән бәйләнеш тураһында яңы теория тәҡдим иттеңме әллә?\n– Юҡ шул... Уҡытыусы беҙҙән, ҡайһы предметты нығыраҡ яратаһығыҙ, тип һорағайны...\n– Мин, иҫәр, дөрөҫөн әйттем...\n«Мөстәндә – ямғыр...»\nБер ағайҙың бесәнлеге Мөстән тигән ерҙә икән.\nБер көндө иртәнсәк бесәнгә китер алдынан быларҙың ғаиләһе сәй эсеп, радио тыңлап ултыра. Синоптиктар мәғлүмәтендә « местами дожди» тигәнде ишеткәс, был ағай: «Тағын Мөстәндә ямғыр, бөгөн тағы бесәнгә барып булмай икән», – тигән.\n«Әтәс урыҫса нисек атала?»\nҺуғыштан һуң ил буйынса ауыл хужалығы иҫәбен алыу уҙғарыла. Унда һәр ауылда заманына күрә алдынғы ҡарашлы кешеләр, йыш ҡына фронтовиктар әүҙем ҡатнаша. Бер ауылда иҫәп алыусы итеп һуғышта ҡатнашҡан, әммә урыҫсаһы самалы булған ағайҙы тәғәйенләгәндәр. Ул йорттар буйлап йөрөй, кәртә-ҡураны ҡараштырып, мал-тыуар, ҡош-ҡортто иҫәпләй ҙә ҡағыҙҙарын тултыра башлай икән: « Бер һыйыр» ти ҙә ҡағыҙына «Один корова». «Ике һарыҡ» – «Два овца», – тип яҙып ҡуя икән. – «Бер әтәс» тигән дә, бер аҙ аптырап ултырғандан һуң: – «Один куриный жеребец», – тип яҙып ҡуйған.\nУрыҫса белгәс ни\nБыл элегерәк булған хәл. Ул ваҡытта Ҡарамалы ауылы ерҙәре хәҙерге Урғаҙа, Урал бүлексәһенә тиклем булған. Ошо ауылдан бер ырыу Урал йылғаһы буйында бесән сапҡан. Бер мәл быларҙың сәй эсергә алып барған һөттәре бөткән. Араларында шаян, әңгәмәсел Әхмәт ағай булған. «Бар, Зиннәтулла ҡустым, йылға аръяғындағы урыҫтан һөт һорап кил», – тип, араларындағы бер ағайға тимер күнәк биргән. Ә Зиннәт ағай «дай» «надо» тигәндән башҡа урыҫа бер һүҙ белмәгән. Барып еткән был теге урыҫ янына. Барып еткән дә, ни әйтергә белмәй, аптырап ҡалған. Шунан, бер таяҡ алып, күнәк төбөнә һуға-һуға, урыҫты түңәрәтеп йөрөй башлаған. Күнәккә һуҡҡан һайын: «Дың-дың нады, гөбөр-гөбөр нады, дүрт имсәк нады», – тип һамаҡлай икән. Шунан, ике бармағын маңлайына ҡуйып: «Мөк-мөк нады», – тип әйткән дә күнәкте урыҫ алдына ҡуйған. Тәүҙә урыҫ: «Был ниндәй әҙәм, әллә алйығанмы икән?», – тип, аптырап торған. Күнәкте алдына ҡуйғас ҡына аңлап ҡалған. Шулай итеп, һөт һорап алып ҡайтҡан, ти, Зиннәт ағай.\n– Һай-й, уңған да инде, Зииннәт ҡусты! Урыҫса белгәс ни, урыҫтан һөт алған, – тип ҡаршылаған Әхмәт ағай.\n– Ә кәкже! – тигән булды, ти, Зиннәт.\nБеҙҙең Шүлкә ауылы урыҫ ауылына яҡын урынлашҡан. Араһы ни бары ете саҡрым самаһы ғына. Урыҫтар менән башҡорттар дуҫ булып, ҡатышып йәшәгән. Беҙҙең ауыл халҡы уларҙы «белеш» йәки «знакум» тип йөрөткән. Алыш-биреш иткәндәр: урыҫтар Шүлкә ауылына килеп, кишер, һуған, картуф һатҡан, башҡорттарҙан май, ҡорот ала торған булған. Ғөмүмән, үҙ-ара бик татыу йәшәгәндәр.\nБер көндө инәйемә бер мәрйә килеп:\n– У вас масло есть? – тип һораған. Инәйем:\n– Есть, есть, – ти икән. Мәрйә:\n– Сколько стоит? – тигән .\nИнәйем урыҫ белмәгәс:\n– Бер һум да ҡырҡ тин, – тигән башҡортсалап.\nӘ мәрйә бер аҙ башҡортса һупалаған булғандыр инде:\n– А-а-а, рубль сорок, – ти икән.\nШунан инәйем тегегә ҡарап торған да:\n– Юҡ-юҡ, урыҡ-һурыҡ һатмайым, бер ыңғай ғына һатам, – тип майын бирмәй , мәрйәне йәһәтләп сығарып ебәргән.\n« Тал кис»\nБер ауылдан Юныс тигән бер егет урыҫ байында эшләп йөрөгән. Ул ваҡытта урыҫтар Урал йылғаһы буйындағы талды утын итеп яғып көн иткән. Бер көндө бай егеткә:\n–\tЮнуска, тал киҫ, – тип, балта биргән дә утын әҙерләргә ебәргән. Юныс уның ни теләгәнен аңламаған.\n– Был балтаны нимәгә бирҙеләр икән? – тип аптырап торған да, – Һыу кис, тип әйтте шикелле, – тип уйлап , балтаны ҡалдырып, Урал йылғаһы буйына төшкән. Әйҙә иртәнсәктән кискә тиклем йылға буйлап тал араһынан һыу кискән был. Шулай бер аҙна буйы һыу кисеп йөрөгәндән һуң байға килгән.\n– Ну, Юнуска киҫтеңме? – тип һорай бай .\n– Кистем, – ти икән был. Шунан былар, ат егеп, арба менән утынға киткән. Барып еткәс:\n– Ну, Юнуска, где тал кистең? – тип байҙың һорауына, Юныс байҙы эйәртеп, ҡайҙа һыу кискәнен күрһәтә башлаған. Унда ла алып бара, ти, бында ла алып бара, ти.\n– Бына ошонда кистем, бына ошонда кистем, – тип, бер аҙна буйы һыу кискән ерҙәрен күрһәткән. Урыҫ байы:\n– Да-а-а, – тип баш сайҡап торған-торған да ҡулына балта алып, талды киҫеп күрһәткән. Юныс шунда ғына үҙенә ни ҡушылғанын аңлап ҡалған.\nАтайымдың ҡалала урыҫ дуҫы бар. Беҙ улар менән бергә йыш ҡунаҡ булабыҙ, балыҡҡа, бәшмәккә барабыҙ. Бер шулай күмәкләшеп еләккә сыҡтыҡ. Аҙыҡ та алдыҡ. Еләкле ергә барып сығып, онотолоп киткәнмен. Бер ваҡыт атайымдың дуҫы : «Дочка , ашаған, ашаған!»- тип ҡояшҡа төртөп күрһәтеп, ҡул болғай-болғай, миңә ҡысҡыра башланы. Уның нимә тип әйтергә теләгәнен аңланым: ашарға саҡыра. Мине бала күреп, уның башҡортса һөйләшеүе ине был.\nЯңы ғына институт тамамлаған йәш ҡыҙ ауылға эш эҙләп килә. Үҙенең белемле икәнен күрһәтергә теләптер инде, ул − урыҫса һөйләшкән. Етәксе ҡалаға киткән. Уның урынында ҡалған урынбаҫары хужаның бөгөн булмаҫын әйтә. Шул уҡ ваҡытта был ҡыҙ хаҡында күберәк белергә теләп:\n– Ты женатый, – тип һораған.\n– Чего, чего? – ҡыҙ аптырап ҡалған.\n– Ты женатый? – тип, һорауын ҡабатлаған теге.\n– Юҡ, ағай, мин кейәүгә сыҡмағанмын, – тип башҡортса сатнатып яуап биргән ҡыҙ.\n«Вәхит один ғына»\nӘрмәндәр бер башҡорт әбейендә фатирҙа йәшәгән. Уларҙың сәғәттәре туҡтаған да, әбейҙән:\n– Бабушка, ваҡыт нисә? – тип һорағандар.\nИнәй ҡарап тора ла, бер ҙә иҫе китмәй:\n– Беҙҙә ни Вәхит один ғына инде, түбәнге остағы урамда йәшәй, – тип яуап биргән.\nӨләсәһе ейәненә әкиәт һөйләй икән:\n– Борон-борон заманда йәшәгән, ти, ҡомһоҙ бай...\n– Өләсәй, нисек инде бай була тороп уның ҡомо ла булмаған? – тип аптыраған.\n«Айыу менән ҡуян»\nАйыу магазинға китеп бара. Ҡаршыһына ҡуян килеп сыға. Айыу һорай, ти:\n– Ҡуян, һин нимә алдың?\n– Фотоаппарат. Уға баҫһаң «чик-чик» итә, – тигән ҡуян. Айыу ҡыҙығып фотоаппарат алмаҡсы була. Онотмаҫ өсөн, шул әйберҙең исемен әйтеп барған да ул соҡорға ҡолап төшкән.Шул арҡала нимә алырын онотҡан. Тора биргәс:\n– Әй, баҫһаң, чик- чик итә, тине бит әле! – тигән дә, магазинға килеп еткәс, һатыусыға:\n– Миңә чик- чик иткес бирегеҙ әле! – тигән.\nҺатыусы аңламай мылтыҡ тоттороп сығарған.\n– Марат, ниңә дәрескә әҙерләнмәй килдең? – тип һорай уҡытыусы.\n– Ут юҡ ине.\n– Телевизор ҡараныңмы һуң?\n– Эйе, ҡараңғыла ҡараным. Яңы мультфильм күрһәттеләр.\n«Арыҫлан менән себеш»\nЙәйҙең бер эҫе көнөндә, хәлдән тайып, юл ситендә арыҫлан йәйрәп ята. Ҡаршыһына яңы ғына инкубаторҙан сыҡҡан себеш килеп сыға. Арыҫлан:\n– Хәҙер мин һине ашайым ! – ти.\n− Юҡ, ашамай тор, мин хәҙер өйҙән һимеҙ әсәйемде алып киләм! – ти.\nАрыҫлан ышанып ятып ҡала. Ә себеш юҡта – юҡ. Икенсе көндө китеп барһа, теге осрай:\n– Ҡайҙа әпсән? – ти арыҫлан. Себеш нимә тип әйтергә белмәй тора ла:\n– Мин инкубаторҙан! У меня нет матери! – тип яуап бирә.\nКүп осраҡта, телефон трубкаһын алғас, теге баштағы кешегә һүҙ әйтергә лә ирек бирмәй: «Алло! Алло! Кем әле был?» – тип ҡысҡырырға тотонабыҙ. Йәки шылтыратабыҙ ҙа: «Алло, һин өйҙәме?» – тибеҙ.\nТелефон тураһында һүҙ ҡуҙғатҡас, тағы бер ҡыҙыҡ иҫкә төштө.\nТурагенлыҡта телефон шылтырай:\n– Һеҙ Мысырға путевкалар һатаһығыҙмы?\n– Ә унда ниндәй курорттар бар?\n– Шәрм әл Шәйех, Хургада, Таба, Нүбәйә...\n– Туҡтағыҙ, туҡта... Нүбәйә... Бына быныһы тура килә.\n– Һеҙ ҡасан барырға йыйынаһығыҙ?\n– Юҡ, беҙ бында кроссворд ҡына сисә инек...\n«Үәт, ир, исмаһам»\nМагазинда ике инәй һөйләшә:\n– Ғәйшә, иреңдең хәлдәре нисек?\n– Һорама ла, элеккесә. Аҡылға ултырманы инде. Эсеп ҡайта ла тауыш күтәрә, ҡотороноп йөрөй ҙә ятып йоҡлай.\n– Ярай, ауырымағас, яҡшы инде, – тип ҡуя.\n«Үҙе боҙолоп бара»\nБаҙарҙа тауыҡ һатып алырға торам. Сиратты тотҡарлап, йыуан бер ҡатын тауыҡ һайлай: ҡайһыныһын ҡапшап, ҡайһыныһын әйләндереп ҡарай. Бер тауыҡтың ҡанат аҫтын еҫкәне лә, танауын йыйырып һатыусыға:\n– Был бит боҙола башлаған!\nТүҙеме бөткән һатыусы:\n– Үҙеңде бел, йәме!\n– Ә мин нимә эшләгәнмен?\n– Ни эшләгәнеңде белгең килһә, ҡултыҡ аҫтыңды еҫкәп ҡара.\n«Сенокоси һәм сено коси»\n– Был Рәсәйҙә ялҡытты мине, мин Ҡытайға ял итергә китәм, – тип, берәү Ҡытайға барһа, унда бер ҡытай кешеһе, былай тип сәләмләй:\n– Сенокоси, сенокоси!\n– Накоси ты сено сам! – тип, теге кеше Рәсәйгә кире ҡайтып киткән.\nБалалар лагерға килгән. Төштән һуң вожатый ашханала уҡ һорашып яҙып йөрөй, ти. Ул кеше ҡайҙа йәшәй, исеме һ. б. Һәр береһе әйтеп сыҡҡан. Ошо ваҡытта Ира исемле ҡыҙыҡай палатканан килеп сыға. Ул әллә ҡайҙа йөрөгән була.\n– Һин ҡайҙан? – тип һораған вожатый.\n– Столовыйҙан , – тигән Ира.\nҠайҙандыр ҡайтып килгән урыҫтар һуңға ҡалып киткән дә бер башҡорт ауылына туҡтап, төндө үткәрергә булған. Ауыл ситендәге бәләкәй генә өйгә еткәс, туҡылдатып ишек астырғандар. Өйҙә әбей менән бабай ғына йәшәй икән. Урыҫтарға былар ҡунырға рөхсәт биргән. Үҙҙәре урындыҡта йоҡлап ятҡас, ҡунаҡтарға иҙәндән урын эләккән. Иҙәндәре ер икән. Шәмде һүндереп йоҡларға ятҡандар. Бер аҙҙан ҡолаҡҡа сос әбей хыр ҙа мыр итеп әүем баҙарына китеп барған бабайын уятҡан. Шыбырлап ҡына:\n–\tБабай, былар баянан бирле, шубы-шубы, тип һөйләшәләр, атты урлап китмәһендәр, – ти икән. Бабай тыңлап ятҡан – ятҡан да урыҫтарҙың нимә тип һөйләшеүен аңлағас:\n–\tБыларҙа һинең атың ҡайғыһы юҡ, әбей. Аҫтары – ҡаҡ, өҫтәре – йоҡаҡ. Аҫтарына – кейеҙ, өҫтәренә толоп бир, – тигән. Шунан саҡ урыҫтар йылынышып, бер нәмә белмәй йоҡлап киткән.\n“Чай не пьем,\nЭлегерәк булған хәл инде был. Әхмәт исемле бер башҡорттоң һәм урыҫ Григорийҙың бесәнлектәре бер тирәлә икән. Былар ғаиләләре менән ҡуна ятып, бесән эшләй. Башҡорттар, ғәҙәттәгесә, иртәнсәк тә , төшкөлөк тә сәй генә эсеп торалар ҙа, кис етеүгә күп итеп ит һалып, аш яраштыра, ти. Ә урыҫтар – киреһенсә: иртәнсәк тә тиҙ генә берәй нәмә өтөп ебәрәләр, төшкөлөккә һәйбәт итеп аш бешерәләр, ә кисен сәй генә эсеп йоҡлайҙар, ти.\nБер көндө иртәнсәк Григорий Әхмәткә һөрәнләй:\n– Ахмет, айда котлет кушать!\n– Спасиба! Григорий, чай пьем! – ти икән.\nТөш етә. Григорий тағы ҡысҡыра:\n– Ахмет, айда мясо кушать!\n– Спасиба! Григорий, чай пьем! – тип яуаплай.\nТөштән һуң Әхмәттең ҡатыны иренән:\n– Кискә аш һалайыммы?- тип һораған.\n– Ярай, ит һалып ыҙалама, кискә, Григөрөйҙәргә барыр ҙа ҡуйырбыҙ, иртәнсәктән бирле саҡыра, ти.\nКис етә. Григорийҙың теге яҡтан тауышы ишетелә:\n– Ахмет, айда чай пить!\nӘхмәт йәне көйөп:\n– Че чай да чай, махом давай! – тип ҡысҡыра.\nМахом – ит тигәнде аңлата.\nУрыҫ дәүләте менән берләшеәс, башҡорттар балаларына урыҫса өйрәнеү кәрәклеген аңлата. Ни тиһәң дә, алыш-биреш , сауҙа итәләр, урыҫтар менән осрашып, ҡатнашып торалар.\nШулай бер көндө Манһыр ауылында йәшәүсе Ғәйзулла олатайға Һарыҡташ яғынан төрлө туҡымалар (сатин, ситса) менән һатыу итеүсе Михаил тигән ызнакумы ҡуна төшә. Ғәйзулла ағайҙың улдары күп ‒ өй тулы- малай. Михаил бабай:\n– Ну, мальчики, кто по-русски знает? – тип һорай. Иң бәләкәй Ғөбәйҙулла тиҙ генә:\n– Четыре - метери, – тип һала. Михаил бабай көлә лә:\n– Молодец!, Мә, һиңә, – тип бер күлдәклек сатин бүләк итә. Шунан һуң Ғөбәйҙуллаға «Четыре-метери» тигән ҡушамат бирәләр. Ә ул ҙурая биргәс :\n– Мин «четыре метери пять копеек «тинем бит», ‒ тип төҙәтер булған.\n«Сакмар гөж-гөж пошел"\n1944 йылдың яҙы.1-се Этҡол мәктәбе. Класс етәксеһе Мария Павловна дәрескә килмәгән балаларҙы тикшерә. Һыу ташҡас, күрше ауылдан йөрөп уҡыусылар Һаҡмар йылғаһы аша сыға алмай ҡалған. «Һаҡмар ташҡан», – тип урыҫса әйтә белмәйҙәр икән. Шул ваҡыт Нух исемле малай (хәҙер мәрхүм инде):\n– Сакмар гөж-гөж пошел, – тип аңлатып биргән.\n– Ну ладно, – тигән булды, ти, уҡытыусы.\nТымыҡ океан. Икенсе бөтә донъя һуғышынан ҡалған бомбаларҙы таҙартыу өсөн, һәр хәрби часҡа биләмәләр бүленде. Карапта мин радиотелеграф (Морзе әлифбаһы менән эш иттем), ә иптәшем Маратҡа радиотелефон менән бәйләнеш тотоу бурысы йөкмәтелде. Бер шулай штабтан:\n–\tГде находится корабль? – тип һоранылар.\n–\tКорабль находится у Шорного камня, – тип яуап бирҙе Марат. Штаб аңламай:\n– У какого камня?\nМарат аңлата алмай йөҙәп бөттө. Ул һаман да:\n– У Шорного камня, – тип яуап биреүен белә. Мин микрофонды үҙемә алып:\n– Корабель находится у Черного камня, – тип әйтеп аңлаттым .\n«Вишня в масле»\n1955 йылдарҙа беҙ, матростар, бишәр йыл хеҙмәт иттек. Өйҙән егеттәргә хаттар килә. Ә инде посылкаларҙы, түҙемһеҙлек менән көтөп ала инек. Ғәҙәттә, рус, молдован, литва, украина , егеттәренә сало, төрлө емеш-еләк һалалар. Бер көн миңә лә посылка килде, күмәкләп ултырып астыҡ. Ә унда ‒ сейәле май, ҡорот, талҡан...\nТегеләр аптырап китте.\n– Зачем вишни в масле? – тип һорайҙар.\n– А какие они сладкие...\nӘ инде ҡоротто күргәстәр:\n– Что за мячик? – тип аптырандылар.\nМин кокҡа, ҡоротто иҙеп, төшкө аш әҙерләргә өйрәттем. Был бөтәһенә лә бик оҡшаны. Хатта бер рус егете:\n– Мин башҡорт ҡыҙына өйләнәсәкмен, Әхмәт, миңә берәй ҡыҙҙың адресын бир, – тип йөҙәтте.\nБаймаҡта урыҫ менән башҡорт осрашып һөйләшеп киткән. Урыҫ:\n– Иртәгә килеүемә һарыҡ һуйып ҡуй, – тигән. Башҡорт :\n– Ярай. Һуйһам, шылтыратып әйтермен, – тип яуаплаған. Иртәгәһенә башҡорт һарыҡ һуйған да урыҫҡа шылтыратҡан: ‒ Алло, зарежали.\nӘ уныһы аңламай икән :\n– Чего зарежали? – тип һорай. Ныҡыша торғас, был икәү аңлаша: "Зарезали" тип әйтергә кәрәк булған икән..\nБеҙ, һуғыштан һуң тыуған балалар, төпкөл башҡорт ауылында урыҫ теле менән тик урыҫ теле дәресендә генә осраша инек. Уныһында ла уҡытыусыбыҙ яртыһын урыҫса, яртыһын башҡортса һөйләп төшөндөрә ине беҙгә был ят телде, әсәйҙәребеҙҙең дә белеүе икмәк-тоҙлоҡ ҡына булғандыр инде. Бер көндө Темәстән атайымдың эшенең хужаһы ‒ лесничий Панафидин фамилиялы урыҫ беҙгә килгән. Был саҡта атайым төпкө бүлмәлә йоҡлап ята, ә әсәйем ситке өйҙә өй мәшәҡәттәре менән булыша икән.Панафидин ағай өйгә ингәс, сәләм биргән дә әсәйемдән::\n– Мустафин дома? – тип һораған. Әсәйем иһә, был кешене һис күргәне булмағас, уны танымай бит инде. Ҡатынын сит ирҙәрҙән ныҡ көнләгән атайымдың уяныуынан ҡурҡып:\n– Уйди сюда, уйди сюда! Атыу Мустафин умирает, – тип лесничийҙы ҡыуа башлаған. Йәнәһе, үҙенсә:"Бар ,тиҙерәк сығып кит, юғиһә, Мостафин үлтерер үҙеңде", – тип ҡурҡытмаҡсы була икән.\nҒаилә ҡороуыбыҙҙың тәүге йылдарында Сибайҙа бер урыҫттың ике бүлмәле өйөнөң береһендә фатирҙа йәшәнек. Оло йәштәрҙәге был киң күңелле әбей менән бабай хужалығында һыйыр ҙа көтә, йорт алды баҡсаһында емеш-еләген дә үҫтерә ине. Бер көндө үҙебеҙҙең яҡта иптәшем, йәш ярымлыҡ улыбыҙ менәнән өсәүләшеп сәй эсеп ултырабыҙ. Маша әбей беҙҙең табынды күрҙе лә, мине үҙҙәренең кухняһына саҡырҙы. Ярты литрлыҡ банкаға һалынған һөттө миңә һуҙып:\n– На, побели чай, тине.\n– Спасибо! – тинем. Тинем дә ул, ҡапылғара уның ни әйткәнен аңламай: «На», – тип биргәс, һөт эсергә ҡуша икән, тип, эскем килмәһә лә, хужабикәнең куңелен ҡыймай, банкалағы һөттө күтәреп эсә башланым. Миңә аптырап ҡарап торған хужабикәгә ҡарағас ҡына, эштең ниҙәлеген аңлап, ҡалған һөттө йәһәтләп үҙебеҙҙен яҡҡа сәй өҫтәленә алып сыға һалдым.\nҮткән быуатта Баймаҡта яңынын-яңы шахталар, завод-приискалары асыла. Бына ҡайһы берәүҙәр (Түбә, Күлйортау, Шура, Йолалы, Ғәҙелша, Манһыр, Семеновск, Ольховканыҡылар) урыҫтар менән бергәләп эшләгән, урыҫса ла өйрәнә башлаған. Улар һөйләгәндәрҙән бер өҙөк килтермәксәмен. Ғәббәс менән Андрей гәпләшеп китә.\n– Вәт вит... Понимаешь... Ыслуши. Вчера Йолалинский шахта упал, чәтри чалавик умирал... Шахта плуха. Кәкүй там порядок, – ти Ғәббәс. Андрей:\n– Ну-ну, говори, говори, друг. Да, хороших шахтеров потеряли. Одна из них была женщина, Соня.\n–\tСәпсим правда гувариш. Кәкуй там эш. Сегодня их хороним. Многие рабочие пиют. Зимәгурем станут. Шалопаи.\n– Бросаем пить. Завтра же.\nБер аҙҙан һуң икәүләп йырлап ебәрәләр:\nҠайғырмайҙар бал юҡҡа...\n«Больше не идешь!»\nМырҙабулат һалдат тәүге тапҡыр поста тора. Эңер төшөп килә. Ҡапыл бер шәүлә күренә, быға яҡынлағандай була. Һалдат бер аҙ шөрләй башлай. Нимә эшләргә? Устав буйынса нимә тип әйтергә кәрәклеген онота ла ҡуя. Шунан нимә тиергә белмәй:\n– Идешь! – тип ҡысҡыра.\n– Иду! – ти теге . Мырҙабулат өс тапҡыр:\n– Идешь! ‒ тип ҡысҡыра. Теге шәүлә килеүен дауам итә. Был аптырап тормай:\n– Больше не идешь! – тип тегегә ата ла ебәрә.Тегенең фуражкаһы әллә ҡайҙа осоп китә. Баҡтиһәң, баяғы шәүлә үҙенең сержанты булып сыға. Әлбиттә, устав буйынса, эш иткән часовойға бер ни ҙә булмай, ул хаҡлы булып сыға.\nУрыҫ кейәү башҡорт ҡәйнәһенә ҡунаҡҡа килгән. Һарай тирәһендә мал тәрбиәләп, өйгә ингән. Ҡәйнәһе сәй ултыртҡан, ләкин һөттәре юҡ, ти. Кейәүе:\n– Мама, вы корову не доите? – тип һораған. Ҡәйнәһенең һыйыры һыуалған булған.\n– Нет, кейәү, не доим, корова вода взяла, – тигән.\n«Кто в Хасаново?»\nБер ауыл инәйе автобус менән Баймаҡҡа килеп төшкән. Ҡараһа, Сибайға автобус китергә генә тора, ти. Инәй инеп тә ултырған – автобус ҡуҙғалып та киткән. Хәсән ауылына етеп килгәндә, шофер:\n– Кто в Хасаново? – тип һорай икән. Иң аҙаҡ инеп ултырған инәй:\n– Эй әттәгенәһе, минең фамиляны был шоферға кем әйтте икән? Билет алмаған өсөн, төшөрөп ҡалдырырға уйлайҙыр, моғайын, – тип аптырап киткән.\nШофер һорауын ҡабатлағас:\n– Я Хасанова, балам, билет алам,төшөрөп кенә ҡалдырма инде, – тигән. Шофер Хәсәндә туҡтаған да инәйҙен төшкәнен көтә икән. Инәй:\n– Төшмәйем, мин Сибайға барам, төшөрмә инде,билет алам, мә, аҡса, - тигәс, шофер аптырауға ҡала:\n– Ну бабушка, даешь, я спросил: «Кто в Хасаново ?» .Ты сказала: «Я в Хасаново». А теперь не выходишь, – тигәс кенә инәй:\n– Моя фамилия Хасанова, – тип аңлатҡан. Хәлде аңлағас, шофер Сибайға еткәнсе, көлдө, ти.\nНисек аҡсаны ваҡлатырға?\nЭлегерәк беҙҙең ауылға әллә ни алыҫ түгел Тәкәһуҡҡан тигән ауыл булды. Ул урман араһында ултыра торғайны. Ә беҙҙең колхоз көтөүселәре ошо ауыл янында ғына көтөү көтөп ятты. Тәкәһуҡҡандың ете йыллыҡ мәктәбе, бай ғына магазины бар ине. Ә магазинда һатыусы – мәрйә. Көтөүселәр араһынан Х. ағай бөтөнләй уҡымаған, урыҫ бер ауыҙ һуҙ белмәй. Уның эре 10 һумлыҡ аҡсаһы булған, ул уны ваҡлатырға уйлаған. Ә урыҫ әйтә белмәгәс, Фәрит ағайҙан һорағас:\n– Эй ҡустым, магазинға бар ҙа һатыусыға: «Раздевайся», – тип әйт. Ул һиңә ваҡлап бирер,– тигән. Х. ағай шәп-шәп атлап, магазинға барған да:\n– Эй, женщина, бажалыста, раздевайся, – тип 10 һумлығын тотторған. Һатыусы бер килке ни әйтергә белмәй аптырап тоторған да, аңлап ҡалып:\n– Ах, ты, сволочь! Я тебе сейчас разденусь! – тип һепертке менән ағайыбыҙҙы туҡмап сығарған. Беҙҙең ауылда хәҙер ҙә ошо хәлде онотмай , рәхәтләнеп көлөп һөйләйҙәр.\nМузейҙа бирелгән һорау\nПалеонтология музейында бер бала, өләсәһе менән иҫе китеп динозаврҙар һөлдәләрен ҡарап йөрөй ҙә һорай ҡуя:\n– Өләсәй, һин бәләкәй саҡта быларҙан ҡурҡып урамға ла сыға алмай ултырғанһыңдыр ул?\nӘсәһенең аҡсаһын йәлләгән\n– “Бишле” билдәһе ал, – тип мәктәпкә оҙата. – өс бишле алһаң, бер шиколад алып бирәм, – тигән әсәһе. Малай “икеле” билдәһе менән ҡайтып инә, әсәһе билдәһен Һорай һалды, ти:\n– Йә, улым, “бишле” алдыңмы?\n– Әсәй, һинең аҡсаң әрәм булмаһын тип, “икеле” алдым, – тип яуаплаған улы.\n– Ҡыҙым, тик ултырғансы , ойоҡ бәйләргә өйрәнер инең, – ти икән Гөлназға өләсәһе.\n– Белмәйем шул, – тигән Гөлназ.\nУйындағы – уйында\nПетька менән иптәше аҡтарҙан ҡасып китеп баралар, ти. Улар тиҙ генә бер әбейҙең өйөнә инә. Иптәше карауат аҫтына баҫҡан , ә Петька шифонер өҫтөнә менеп барғанда , аҡтар килеп инә. Петька менеп өлгөрмәгәс,\n– Эй, мин йәшенеп өлгөрмәнем дә инде, бар, сығып тороғоҙ! – тигән.\nМатематика уҡытыусыһы уҡыусыларға туҡһан һәм ҡырҡ һандары менән мәсьәлә төҙөргә ҡуша. Бер малай ошондай мәсьәлә төҙөй:\n– Бассейынға туҡһан кеше сума, ҡырҡ кеше генә йөҙөп сыға, – тигән. Уҡытыусы:\n– Бына трагедия!\nЗөһрә Айытбаева (1), Фазила Ҡаһарманова (2), Зимфира Кәримова (3), Таңһылыу Ҡарасурина (4), В. Ҡарасурина (5), Ғәйнислам Бейешев (7, 18), Әхмәт Хәсәнов (13, 38, 39, 43, 44), Зөлхизә Сыңғыҙова (14), Й. Иҫәнсурин (17), Зәйтүнә Аралбаева (19), Айһылыу Уразгилдина (42), Л. Мәғәфүровалар (47) “Һаҡмар” гәзитендә баҫтырған һәм айырым информанттарҙан ишеткән көләмәстәрҙе, лаҡап һәм мәрәкә хәлдәр хаҡындағы мәғлүмәттәрҙе Филиә Бикмөхәмәтова менән Нурзилә Мырҙағәлина теркәне.\nСығыу ваҡыты 12-07-2013, 11:04 | Ҡаранылар: 3972


Бәләбәй районы Приют ҡасабаһында йәшәүсе Даръя Мордвинова рус халыҡ йырҙарын яратып башҡара\nҺәләтле ҡыҙ ете йәшенән быума йүтәле сире менән интекһә лә, йыр-моң илендә үҙен иркен һәм кәрәкле кеше итеп тоя. Ете тапҡыр төрлө кимәлдәге конкурстарҙа ҡатнашып, Гран-при яулаған.\nТуғыҙынсы синыф уҡыусыһы Даръя Мордвинова Приютов ауылының сәнғәт мәктәбен тик бишле билдәләренә генә тамамлаған. Уның һәр сығышы бәләкәй спектакль кеүек. Халыҡ йырын тирә-яҡта уға еткереп башҡарған оҫта йырсы юҡ, ти, Даръяның аккомпаниаторы Фәһим Ғатауллин.\nДаръя Мордвинова музыка мөхиттә тәрбиәләнә.Уға тәү тапҡыр рус халыҡ йырҙарын оләсәһе Елена Прокофьевна өйрәтә. Бәләкәс ҡыҙ башта өс нотаны ғына йырлай белә. Ҡулына баян алып йырлатып ҡарағанда ейәгсәренә ни бары өс кенә йәш була.\nЕлена Семенова, Даръя Мордвинованың өләсәһе: «Ейәнсәрем баяндан саҡ ҡына бейек ине. Уны футлярға баҫтырырға тура килде. Әсәһенә йырлап күрһәттек. Һуңынан ул «Яҙғы тамсылар» конкурсында ҡатнашты. Бик һәләтле, йырлаһа мөкббән китеп йырлай».\nДаръяны әлеге ваҡытта моңло рус халыҡ йырҙарына әсәһе-Светлана Мордвинова өйрәтә. Ҡыҙының уңыштары,ҡаҙаныштары артында тырышлыҡ һәм әсә хәстәрлеге,борсолоуҙары ла бар. Әммә сир ни тиклем генә ауыр булмаһын, улар кәртәләрҙе бергәләп еңә.\nСветлана Мордвинова, Даръя Мордвинованың әсәһе, «Былинушка»ансамбле етәксеһе: «Һәр сығыш алдынан тулҡынланабыҙ. Әммә ҡыҙым халыҡ йырҙарынан айырылғыһыҙ, ул сәхнәлә йыр эсендә йәшәй. Яратҡан шөғөлө уға сирен еңергә ярҙам итер тигән өмөттәмен».\n«Кәртәләрҙе еңеп» проектында Даръя Мордвинова быйыл өсөнсөгә ҡатнашасаҡ. Сираттағыһында ул ике телдә сығыш яһамаҡсы. Йырҙарында Даръя Мордвинова үҫмер ҡыҙҙың мөхәббәтен һәм донъяға ҡарашын сағылдыра.\nДаръя Мордвинова, халыҡ-ара,төбәк ара һәм республика конкурстары лауреты, Башҡортостан башлығы стипендианты: «Мин нисек кенә ауыр булһа ла , йыр сәнғәтен өйрәнеүҙе дауам итәсәкмен. «Кәртәләрҙе еңеп» проекты миңә үҙемде башҡалар араһында тиң итеп тойорға һәм дуҫтар табырға ярҙам итә».\nДаръя Мордвиноваға уның уҡытыусылар һәм яҡындары ижад күгендә яҡты киләсәк юрай. Маҡсатлы, һәләтле ҡыҙ бер нәмәгә ҡарамай Рәсәй һәм донъя кимәлендә рус халыҡ йырҙарын башҡарып дан ҡаҙанырға теләй.


“Иҙел”дә моң тирбәлде\n3 Декабрь 2018, 18:13\nХалыҡ-ара «Иҙел» башҡорт-татар йыры фестиваль-бәйгеһе Өфө сәхнәһендә быйыл һигеҙенсе тапҡыр уҙҙы. Ике туғандаш халыҡтың йыр сәнғәте үҫешенә булышлыҡ итеү, тәжрибә уртаҡлашыу, йәш таланттарҙы табыу һәм үҫтереү маҡсатында ойошторолған был бәйге йылдың-йылы нығынып, юғарыраҡ кимәлгә күтәрелә бара. «Ошо фестивалдә танылыу яулаған йырсыларыбыҙ менән бәйләнеште өҙмәүебеҙ, бергә эшләүҙе дауам итеүебеҙ беҙҙе берләштерә, көслө итә. Уларҙы бәйгеләребеҙҙә сығыш яһарға саҡырабыҙ, ижади йәһәттән терәк-таяныс булырға тырышабыҙ», – тип әйтеп үтте «Иҙел» фондының үҫеш буйынса директоры Диана Бәйтүрина. Нәҡ ошо фестивалдән үҫеп сығып, халыҡтың һөйөүен яуларға өлгөргән Нурзиә Сабитова (2014), Алмаз Хөсәйенов (2017), Алмаз Сирусин (2017), Рәфис Сирусин (2015), Зилиә Бәхтиевалар (2013) ҙа был сарала тамашасыларға моңло йырҙарын бүләк итте.\nИке халыҡ өсөн дә яҡшы аңлашылған йыр-моңдарыбыҙ, башҡорт менән татарҙың бер ҡоштоң ике ҡанаты икәнен тағы берҙе иҫбатлап, күңелдәргә берҙәй үтеп инде, араларҙы яҡынайтты, шатландырҙы, моңландырҙы, был үҙенсәлекле сараны ысын мәғәнәһендә байрамға әүерелдерҙе.\nБәйгеселәр ете номинация буйынса көс һынашты: «Башҡорт халыҡ йыры», «Татар халыҡ йыры», «Башҡорт эстрада йыры», «Татар эстрада йыры», «Балалар йырлай», «Академик йыр», «Ансамбль». «Тамашасы һөйөүе»нә йәш йырсы Линар Белый лайыҡ булды.\nБыйылғы бәйгегә бөтәһе 80 ғариза ҡабул ителгән һәм, иләктән иләнеп, шуларҙың 33-ө финалға үтеү бәхетенә өлгәшкән. Конкурста, Башҡортостан һәм Татарстан йәштәренән тыш, Мәскәү, Волгоград, Ульяновск, Һарытау, Ҡытайҙан килгән егет һәм ҡыҙҙар ҡатнашып, һәр береһе юғары кимәлдә, лайыҡлы сығыш яһаны. Иҙрис Ғәзиев, Флүрә Килдейәрова, Урал Иҙелбаев, Айгөл Һағынбаева кеүек мәртәбәле шәхестәребеҙҙән торған баһалаусылар иләге аша үтеүе, ай-һай, еңел булмағандыр...\nЙылдағыса, быйылғы фестиваль дә яңы исемдәр асты! Нух Ҡотоев күкрәк тултырып «Буранбай»ҙы һуҙып ебәреүгә тамашасылар тын алырға ла онотто. Йәш йырсы көслө тауышы менән ысын мәғәнәһендә тотош залды арбаны. Әйткәндәй, Нух үҙе лә Баймаҡ районы Буранбай ауылы егете. Әлеге көндә Өфө сәнғәт училищеһының икенсе курс студенты, вокал бүлегендә белем ала. Был фестивалдә былтыр уҡ ҡатнашырға теләге булған уның, йәне теләгән – йылан ите ашаған, тигәндәй, быйыл хыялын тормошҡа ашырып ҡуйған. «Халыҡ-ара кимәлдә ойошторолған фестиваль етәкселәренә оло рәхмәтемде белдерәм. Үҙем өсөн ҙур тәжрибә алдым был бәйгелә. Ошондай саралар күберәк үткәрелһен ине», – тигән теләктә егет.\n«Башҡорт халыҡ йыры»нда 3-сө урын алған Айрат Баязитовтың Бөрйән районында ғына башҡарылған «Мәсем буйында» йырын Өфө ерлегендә беренсегә яңғыратыуы үҙенсәлекле тип табылды.\n«Балалар йырлай» номинацияһында II дәрәжә лауреат исеменә лайыҡ булған Илеш районы егете, әлеге көндә Ғәзиз Әлмөхәмәтов исемендәге гимназияның 9-сы класында уҡып йөрөгән Айбулат Ғиләзетдинов та «Уралым» йыры менән тотош залды әсир ҡылды. Тамашасылар йәш артисты алҡыштарға күмде.\nҮҫеп килгән быуынға тәғәйен номинация быйыл өсөнсөгә уҙғарыла һәм популярлыҡ яулай бара, ти ойоштороусылар. Быны балаларҙың сығыштары уҡ күрһәтеп тора. Татарстандан килгән алты йәшлек Кирилл Михайлов сағыу тауышы менән генә түгел, сәхнәлә үҙен иркен, ышаныслы тотоуы менән дә күңелдәрҙе яуланы. «Атаһы рус булһа ла, улым татар йырҙарын айырыуса бер теләк менән башҡара. Әсә теле үҙенекен итә, күрәһең...» – тине эске бер ғорурлыҡ менән әсәһе. Ысынлап та, уйланырға урын бар...\nФестивалдә халыҡ һәм эстрада йырҙары төп урынды биләп килә, ҡалған номинациялар үҙгәреш кисерергә мөмкин. Быйылғы йылда «Автор-башҡарыусы» номинацияһы, ҡатнашыусылар һаны аҙ булғанлыҡтан, төшөп ҡалған, уның ҡарауы Ульяновскиҙың «Иҙел» ансамбле дәртле татар йыры менән күңелдәрҙе күтәрҙе.\n«Ике йылдан юбилейыбыҙҙы билдәләйәсәкбеҙ. Был тәңгәлдә тормошҡа ашыраһы пландарыбыҙ ҙур, маҡсаттарыбыҙ киң. Ҡатнашыусыларыбыҙ һанын тағы ла арттырырға иҫәп тотабыҙ. Яңы тауыштар, яңы һәләттәр эҙләп райондарға сығырға, күҙгә-күҙ ҡарап һайлау ойошторорға өмөтләнәбеҙ», – тип алдағы пландары менән уртаҡлашты проект авторы, фестивалдең үҫешенә бар көсөн һалған Коммерциялы булмаған «Иҙел» фонды директоры Лилиә Әхмәт ҡыҙы Бәҙәмшина.\nҘур йылға саф шишмәләр күберәк ҡушылған һайын киңәйә, көсәйә генә барған кеүек, беҙҙең «Иҙел»ебеҙҙе лә йәш, талантлы артистарыбыҙ тулыландырһын, йәшәтһен, көй-моңдарыбыҙ ике туғандаш халыҡты берләштерһен, тигән изге уйҙа таралды тамашасылар мәҙәниәт усағынан.


«Киске Өфө» гәзитенең сайты - ЮЛ ҠАҒИҘӘЛӘРЕН БОҘМАЙЫҠ! - 2016 - Мәҡәләләр\nЮЛ ҠАҒИҘӘЛӘРЕН БОҘМАЙЫҠ!\nОшо көндәрҙә БР буйынса Эске эштәр министрлығының Юл хәрәкәте хәүефһеҙлеге дәүләт инспекцияһы идаралығы начальнигы Динар Заһит улы ҒИЛМЕТДИНОВ журналистар менән осрашып, ағымдағы йыл йомғаҡтары, эшләнгән эштәр һәм идаралыҡ алдында торған пландар, бурыстар менән таныштырҙы.\nӘңгәмә "Һуңғы йылда Башҡортостанда юлда һәләк булыусылар һаны артҡанмы, кәмегәнме?" тигән һорауҙан башланды. Динар Заһит улы әйтеүенсә, былтырҙан бирле ыңғай үҙгәрештәр күҙәтелгән. Былтырғы ҡорбандар һаны, унан алдағы йылдағы менән сағыштырғанда, 10 процентҡа кәмерәк булһа, быйылғыһы - былтырғы йылдың ошо уҡ осоро менән сағыштырғанда 17 процентҡа кәмерәк. Ғилметдинов был үҙгәрештәрҙең сәбәбен бер нисә факторға бәйләп аңлатты. Беренсе сәбәп юл хәүефһеҙлеге менән бәйле министрлыҡ-ведомстволарҙың үҙ эштәренә яуаплы ҡарауы, бер төптән эшләүе менән бәйле булһа, икенсенән, әлеге күрһәткестең ыңғай яҡҡа үҫеүенең тағы бер сәбәбе - полиция хеҙмәткәрҙәренең "Тиҙ ярҙам" машиналары килгәнгә тиклем үк ҡаза күреүсегә беренсе медицина ярҙамы күрһәтеүе.\n"Юл-транспорт ваҡиғаларында һәләк булыусылар һаны буйынса Рәсәйҙә 5-се урында киләбеҙ икән, был бик борсоулы хәл", - тине Динар Заһит улы. Юлдарҙа балаларҙың зыян күреүе, һәләк булыуы тураһында ла бик әрнеп һөйләне ул. Билдәләнеүенсә, быйыл 10 айҙа юл һәләкәттәрендә 411 бала төрлө кимәлдәге тән йәрәхәте алған, 12 баланың ғүмере өҙөлгән.\n2016 йылдың шул уҡ 10 айында республика ҡалалары һәм райондары ЮХХДИ хеҙмәткәрҙәре 2 миллиондан ашыу административ хоҡуҡ боҙоу осрағы теркәгән, водитель таныҡлығын тартып алыуҙы күҙ уңында тотҡан 87 меңдән ашыу материал тултырылған. Идаралыҡ начальнигы ҡаршы яҡ хәрәкәте һыҙатына сығыуҙы, иҫерек килеш руль артына ултырыуҙы һәм билдәләнгән тиҙлектән юғарыраҡ тиҙлек менән хәрәкәт итеүҙе фажиғәләргә килтереүсе иң йыш осрай торған хоҡуҡ боҙоуҙар тип атаны.\nБилдәләнеүенсә, хоҡуҡ һаҡсылары заман технологияларын да, төрлө хәйләләрҙе лә уңышлы файҙалана. Хәйләле ысулға "йәшерен патруль" машиналарын индерергә булалыр. Уҡыусылар был күренеш менән таныштыр. "Йәшерен патруль" проекты шунан ғибәрәт, - тип аңлатты Ғилметдинов, - Өфө урамдарында берәй һөмһөҙ водителдең юл ҡағиҙәләрен боҙоуы тураһында мәғлүмәт алынһа, хоҡуҡ һаҡсылары тиҙ арала башҡаларҙан айырылып тормаған ҡәҙимге автомашинға ултырып ала ла, хоҡуҡ боҙоусының "ҡойроғона ултырып", күҙәтә башлай. Был йәшерен система көн һайын 200 самаһы хоҡуҡ боҙоу тураһында материал килтерә. Бер автобус водителе, мәҫәлән, Орджоникидзе районынан Телеүҙәккә еткәнсе 40 тапҡыр юл ҡағиҙәһен боҙҙо..."\nДинар Заһит улы иң хәүефле, иң ауыр юл участкаларына фото-видео теркәү системалары ҡуйыу тәртибе менән дә таныштырҙы. Әйтәйек, теге йәки был урында юл һәләкәттәре йышайһа, ул урынға камера беркетелә. Был турала иҫкәртеүсе юл билдәһе ҡуйылып, халыҡҡа белдереү яһалғас, бер аҙна самаһы ваҡыт үткәс кенә камера ҡабыҙыла. "Беҙҙең өсөн иң мөһиме - халыҡтың именлеге. Шуға ла беҙ ҡулланыу ваҡыты үтеп, иҫкергән һәм эшләмәгән, әммә машина радарҙарына үҙенең барлығы тураһында иҫкәртеүсе хәбәр ебәреүен дауам иткән иҫке камераларҙы һүтеп алмайбыҙ. Әйҙә, иҫкәртһендәр, ипле йөрөүселәр күбәйер", - ти әңгәмәсебеҙ.\nРеспубликаның ЮХХДИ хеҙмәткәрҙәре Рәсәйҙә беренселәрҙән булып бөтөн махсус транспорттарын да видео теркәгес камералар менән йыһазландырған. "Шуға ла һуңғы осорҙа бәхәстәр ҙә, беҙҙең хеҙмәткәрҙәрҙең эшенә дәғүәләр ҙә кәмене. Тиҙҙән юлдар именлеген һаҡлаусы һәр хеҙмәткәргә шәхси камералар беркетеләсәк. Әлегә финанслау ғына көтөлә. Был эш атҡарылһа, инспекторҙарҙың үҙҙәре менән таныштырыуынан алып, ниндәй протокол төҙөүенә тиклем барыһы ла теркәлеп барасаҡ", - тине Динар Заһит улы.\n"Барыһы ла яп-ябай нәмәгә - юл ҡағиҙәләрен теүәл үтәүгә генә ҡайтып ҡала бит. Ниңә үҙҙәренең ғүмерҙәрен ҡурҡыныс аҫтына ҡуялар икән кешеләр?" - тине әңгәмә аҙағында әсенеп Динар Заһит улы. Ысынлап та, ниңә?\nЯҙылған: 12.12.16 | Ҡаралған: 631


Көтөп алған ял... фажиғә менән тамамлана » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Көтөп алған ял... фажиғә менән тамамлана\nБыл хәл февралдең башында Вьетнамда була. Туймазы районының Ҡандра ауылы кешеһе – 48 йәшлек Наил ҡатыны менән ялға оса. Һыу инеп йөрөгәндә ир бата башлай. Быны күреп ҡалған ҡатыны шунда уҡ ярҙамға саҡыра. Ирҙе һөйрәп сығаралар, массаж яһап үпкәһенән һыуҙы сығаралар, тик ул аңына килмәй. Ә “Ашығыс ярҙам” дауаханаға алып барып еткергәндә, йөрәге тибеүҙән туҡтаған була. Табиптар йөрәген ебәреүгә өлгәшә, тик мейеһе үлеп өлгөрә. Ике көндән ир аңына килмәй вафат була.\nБыл хәл 4 февраль булһа ла, Наилдең кәүҙәһен ни бары 17 февралдә генә тыуған яғына алып ҡайтып еткерәләр һәм 18-е ерләйҙәр. Баҡһаң, февралдең тәүге көндәре Вьетнамда милли байрам осоро. Был ваҡытта бер консуллыҡ та эшләмәй. Шуға күрә оҙаҡ көтөргә мәжбүр була ғаилә.\nӘйткәндәй, уның кәүҙәһен тыуған иленә алып ҡайтыуҙы страховка тулыһынса ҡаплай. Әммә шуныһы – әгәр сит илдә вафат булған кешенең ҡанында саҡ ҡына ла алкоголь табыла икән, уны туғандары үҙ аҡсаһына алып ҡайтырға тейештәр.


Баймаҡ районының Беренсе Этҡол ауылында яңы балалар баҡсаһы сафҡа инәсәк\nБылтыр был маҡсатта ауылда буш торған ике ҡатлы бина яңыртыла башланы. Әле бында төҙөлөш-ремонт эштәре аҙағына яҡынлаша. Тиҙҙән мәктәпкәсә балалар учреждениеһы файҙаланыуға тапшырыласаҡ.\nБеренсе Этҡол ауылында балалар баҡсаһы ошоғаса 1947 йылда һалынған ағас бинала урынлашҡан ине. Ул күптән авария хәлендә тип табыла һәм яңы балалар баҡсаһы төҙөү ауылда оҙаҡ йылдар көнүҙәк мәсьәлә булып ҡала килә. 2013 йылда федераль ҡаҙнанан был маҡсатта 7 млн һум аҡса бүленә. Балалар баҡсаһын ауылдың уртаһында урынлашҡан ике ҡатлы бинаға күсереү, уны тулыһынса ремонтлау буйынса эштәр башлана. Төҙөүселәргә яңы проект буйынса үҙгәртеүҙәр индереүҙән тыш, йылылыҡ, һыу системаһын, канализация үткәреү, электр сымдарын алыштырыу бурысы йөкмәтелә. Яңы балалар баҡсаһы алтмыш балаға иҫәпләнгән. Бөгөнгө көндә бында төп эштәр тамамланған. Әле хеҙмәткәрҙәр мебелдәр урынлаштырыу, бүлмәләрҙе йүнәтеү менән булыша. Беҙҙең өсөн генә түгел, барлыҡ ауыл яңы баҡсаның асылыуын түҙемһеҙләнеп көтә, ти улар. Матур яҡты бүлмәләр кескәйҙәрҙе ҡаршы алырға әҙер тип әйтергә була. Баҡсала ун биш хеҙмәткәр эшләй. Тәрбиәселәрҙең барыһы ла махсус юғары белемле. 18 йыл балалар баҡсаһын етәкләгән Гөлфиә Хәсәнова әйтеүенсә, ауылда мәктәпкәсә йәштәге балалар һаны һикһәнгә етә . «Яҙгөл» балалар баҡсаһы ошо көндәрҙә үҙенең ишектәрен асасаҡ.


Һуңғы Жалюзи Төрлө Дополните Һеҙҙең Интерьеры | Өй Ғаилә Пландар, Глобаль Мәҡәләләр Сайт.Эш биттәр | GVMG - Донъя Вирусный Маркетинг Төркеме\nӨй Ғаилә Пландар, Глобаль Мәҡәләләр Сайт.Эш биттәр > Барыһы да > Һуңғы Жалюзи Төрлө Дополните Һеҙҙең Интерьеры\nЖалюзи оттенки тәьмин итәсәк иң яҡшы яҡлау сараһы өсөн исеменән ҡайнар, алим ҡояш ҡасан офисында һәм өйлә. Өсөн одеть һеҙҙең ихтыяждарын, күп кибеттәр һатыу буйынса жалюзи оттенки; был тиклем һеҙҙең өсөн һайларға тибы, ул яҡшыраҡ тура килмәй, һеҙҙең бүлмәлә һәм D’кор. Ысынлыкта,, һеҙ обнаружить, һуңғы ҡайһы бер тенденциялар тәҙрә слепые оттенки, ысынлап та ла, яҡшы һеҙҙең менән ультра заманса интерьеры! Әгәр һеҙ эҙләсе бер нәмә гладкий, шуның менән бергә алюминийы жалюзи алырға иң яҡшы урын һайлау. Улар аҡыллы һәм гладкий мини-жалюзи, ярҙам итәләр, йылы һакларға. Алюминийы жалюзи мөмкин табылмаған, төрлө цвета, шуға күрә аласыз һайларға нигеҙендә, төҫө һеҙҙең интерьера. Улар каласак иң яҡшы ер табыу өсөн өстәргә заманса төрө һеҙҙең бүлмәлә. Кәрәкле һуҡыр оттенки булып һанала иң яҡшы ер табыу өсөн бөтә тәреләр, сөнки улар хужа, иң яҡшы качествам һәм ике төрлө жалюзи. Ҡасан допускается, улар тәҡдим итәләр башҡа шәхси тормош юғалталар света, шуға күрә аласыз наслаждаться булараҡ, тышҡы уты, һәм уединиться үҙ һанында. Был оттенки ла билдәле, төрлө цвета өсөн яуап бирергә тейеш, һеҙҙең бүлмәлә һәм асыҡ урын. Әгәр һеҙ теләһәгез нәмә тора, был энергоэффектив, унан һуң һеҙ барырға тейеш патиссонды абажуры. Улар осраша ике непорочный һәм поурочные стиле һәм ярҙам итеү өсөн өстәргә ҡайһы бер текстуры һәм ҡыҙыҡһыныу өсөн барлыҡ төр тәреләр. Һеҙ обнаружить, тип өҫтәрәк улар иң уңайлы бәйәһе туҡыма буйынса йәйелгән билдәле, төрлө сәскә һәм текстур өсөн костюм д’кор һеҙҙең йорт. Әгәр һезгә кәрәк нәмә бер генә лә һеҙҙең өсөн йорт һәм офис, шуның менән бергә майҙанда вертикальные жалюзи иң яҡшы булып һайлана һеҙҙең өсөн. Һеҙ бында табан аласыз матурлығын фактура һәм тәбиғи туҡыманан эшләнгән " стеклопластика сутый. Техник хеҙмәт күрһәтеү мудро, был жалюзи был бик ябай уходе, пламя-retardant һәм, билдәле инде,, күңелле ҡарарға! Винтовой жалюзи-был тағы бер төр жалюзи, улар рәт-рәт " уходе; барыһы да ни эшләргә кәрәклеген-был ваҡыт-ваҡыт юрға кулланып, йомшаҡ моего аҡса һәм губки. Улар мөмкин выполнены заказ нигеҙендә һеҙҙең спецификация, һәм был онежские. Өҫтәмә мода, яҡшыраҡ файдаланырга рулонные эш " йортонда твоем. Был жалюзи мөмкин табылмаған был широко диапазоны һәм туҡымалар сәсәктәр. Итергә, уны артыҡ декоративно, аласыз өстәргә ҡайһы бер истәми, подола күтәрә һәм т лайнда, алып килһен һинең тәҙрә төбө тулы. Фавориттарының береһе булып һанала Рим төҫкә, ул күренә һәм йөмләне нисек драпировкалы, әммә төҫкә ысынлыкта. Һеҙ һайларға араһында строгие яҫы склада склада һәм склада петлей повседневный стиль римский ә ҡар кызына яулыҡ яптылар. Ошо жалюзи, һеҙ получает жалюзи, улар оҡшаған драпировкалы, тик бер нисә тапкырға арзаныра, уларҙың бәйәһе. Әгәр һеҙ эҙләсе бер нәмә долговечное һәм устойчивые т загрязнения, шуның менән бергә faux ағас жалюзи булып жалюзи һеҙ үзегез тейеш һайларға. Был жалюзи түгел деформироваться биналарында хатта менән юғары дымлылыҡ, нисек ванна бүлмәһе һәм кухня. Был ысынлап та ла иң яҡшы альтернатива ысын ағас жалюзи. Шулай ҙа, әгәр ҙә был кәрәк, Һеҙ шулай уҡ аласыз һайларға өсөн күп естественно деревянные жалюзи мөмкин булған файҙаланылган биреү өсөн заманса төрө, һәм өстәргә йылылыҡ һәм күркәмлек, был бүлмә. Бындай жалюзи осраша ағас тонах һәм декоратор сәсәктәр өсөн удовлетворить Һеҙҙең номер д’кор. Шуға күрә аласыз күрергә, тип, һуңғы тенденциялар жалюзи оттенки төрлө була дизайн һәм фактор бисә һеҙҙең д’кор. Һуңғы Жалюзи Төрлө Дополните Һеҙҙең Интерьеры\n･ Latest Window Blind Shades Complement Your Interiors\nКатегория: Барыһы да, Ванна бүлмәһе-һыу бүлмәһе, Ден, Дизайн, Өйгә, Йорто, Интерьеры, Кухня, Номеры, Тәреләр Тегтар: сәнғәте, ванна бүлмәһе-һыу бүлмәһе, иҫ киткес шәп, бесәй һымаҡтар, төҫ, ижади, ден, дизайн, Мәктәпкәсә белем биреү, энергияһы, мода, [object Window], өйгә, йорто, [object Window], [object Window], кухня, натура, нин, тәҡдим итәбез, [object Window], Оман, номеры, Рэм, ультра, утарға, [object Window]\nВыдвижной Маркизы – Топ 10 Сәбәптәре инвестицияларға был выдвижной маркизы\nҠояш Ашау: Ярҙам Итегез Балаға Үҙенең Сәләмәт Булырға\nҠыҫҡаса ҡулланма өсөн пластик тартмалар\nТүшәк: Аҡыллы Кәңәштәр Һатып Буйынса Ҡабул Итеү\nАт – Һуғыш Адмирал\nPetsafe эт ҡойма\nУникаль Свеча Люстра Һеҙҙең Өсөн Йорт\nНигеҙләре подпору сөнки\nБирегез Һеҙҙең балаға ғүмер күнекмәләрен, гомер\nЕмеш – Ҡуллана Һәм Локаций\nБолар Колли Щенок Һеҙҙең Өсөн?\nТора Ҡытайҙа, Был Һеҙҙең Йорт Хыялдар?\nГранитная плитка нигеҙләре\nБетонды-был коралдар түгел, ә уйынсыҡ\nФункция smartstart: Өй нигеҙендә когнитивный тел һәм обновление программаһы балалар өсөн ваҡытта халыҡ-ара усыновление\nНИСЕК АЛАСЫЗ ТУАЛЕТ ҺЕҘҘЕҢ POMERARIAN


Павел Крашенинников Башҡортостан юристарының эшмәкәрлегенә юғары баһа бирҙе\n3 Февраль 2012, 16:36\n«Рәсәй Юристар ассоциацияһы» дөйөм Рәсәй йәмәғәт ойошмаһының Башҡортостан бүлексәһе был берекмәнең алдынғы өс төбәк вәкиллеге иҫәбендә. Шундай баһа бирҙе бөгөн «Башинформ» агентлығында үткән матбуғат конференцияһында Дәүләт Думаһының Гражданлыҡ, енәйәт, арбитраж һәм процессуаль ҡануниәт буйынса комитеты рәйесе, Рәсәй Юристар ассоциацияһы рәйесе Павел Крашенинников.\n— Башҡортостан бүлексәһе – бихисап төбәк бүлексәләре араһында алдынғы өсәү иҫәбендә, — тип һыҙыҡ өҫтөнә алды ул. – Уның беренсе урында булыуы ла ихтимал. Уның 1600-ҙән ашыу ағзаһы, ҡалаларҙа 12 бүлексәһе бар.\nДепутаттың әйтеүенсә, бөгөн ул Рәсәй Юристар ассоциацияһының Башҡортостан бүлексәһе вәкилдәре менән осрашҡан, улар менән эштәрҙе һәм киләсәккә пландарҙы тикшергән. Уның фекеренсә, Башҡортостан юристары һөҙөмтәле эшләй.\nУл Башҡортостан бүлексәһе менән даими үткәрелеүсе бушлай юридик консультацияларҙың һөҙөмтәлелеген билдәләне. Атап әткәндә, «Гражданлыҡ линияһы» проекты сиктәрендә Росреестрҙың БР буйынса идаралығы ҡатнашлығында граждандар өсөн бушлай юридик онлайн-консультациялар үткәрелә. Иң йыш бирелгән һорауҙар торлаҡ ҡануниәтенә, пенсия менән тәьмин итеүгә һәм ғаилә хоҡуҡтарына ҡағыла.\nРеспублика юристары, Павел Крашенинников һүҙҙәренсә, быйыл һәр төрлө семинарҙар, йәштәр форумдары, хоҡуҡ тармаҡтары һәм юридик белгеслектәр буйынса ултырыштар үткәрергә ниәтләй.\nТеги:дәүләт думаһыюридик консультацияларматбуғат конференциялары


“Тарихи Башҡортостан буйлап” темаһына күсмә семинар ойошторолдо - 27 Июня 2016 - Отдел образования Баймакского района\nГлавная » 2016 » Июнь » 27 » “Тарихи Башҡортостан буйлап” темаһына күсмә семинар ойошторолдо\nҮткән аҙнала Баймаҡ районы мәғариф бүлеге Өфөнән килгән делегация менән берлектә “Тарихи Башҡортостан буйлап” темаһына күсмә семинар ойошторҙо. Өфө ҡалаһы мәғариф идаралығы начальнигы урынбаҫары Әбдрахимова Тамара Ғәфүр ҡыҙы етәкселегендәге делегация составы мәғариф идаралығының туған телдәр буйынса методистары, башҡорт теле һәм әҙәбиәте уҡытыусыларынан тора ине.\nИке көнлөк семинарҙың программаһы бай һәм тығыҙ итеп төҙөлгәйне. Беренсе көндә ҡунаҡтар Башҡортостандың тәүге баш ҡалаһы Темәс тарихи-мәҙәни үҙәгендә булды. Улар тәүге баш ҡаланың тарихи урындарында булып, кискә йәмле Талҡаҫ күле буйында Баймаҡ районы хакимиәте башлығы И.Х.Ситдыҡов менән осрашты. Осрашыу эшлекле шарттарҙа үтте. Һүҙ киләсәктә Өфө һәм Баймаҡ ҡалаһы мәктәптәре араһында бәйләнеш булдырып, тәжрибә уртаҡлашып, эшлекле сәфәрҙәр ойоштороу тураһында барҙы.\nИкенсе көн Баймаҡ ҡалаһындағы “Тарихи тыуған яҡты өйрәнеү”, “Ҡурай”музейҙарына экскурсия яһауҙан башланды. Баймаҡ ҡалаһы 2-се һанлы мәктәбендә ойошторолған түңәрәк өҫтәлдә райондың башҡорт теле һәм әҙәбиәте уҡытыусылары ла ҡатнашты. Баш ҡала һәм Баймаҡ районы уҡытыусылары бер үк проблемалар менән йәшәй, уртаҡ фекерҙәр, тәҡдимдәр менән сығыштар яһанылар. Һөйләшеү бик йәнле барҙы.\nАртабан сара “Ирәндек” заповеднигының тарихи-археологик һәм ландшафт музейында булып, Мөжәүир хәҙрәттең дини-мәҙәни комплексында дауам итте. Ысынлап та, беҙҙә тарихи Башҡортостанды сағылдырған урындар күп. Ирәндек итәгендәге һынташтар теҙеме үҙе үк башҡорттарҙың бик борондан был ерҙәрҙе төйәк итеүе тураһында һөйләй.\nҠунаҡтарға районыбыҙ тәбиғәтенең йөҙөк ҡашы булған “Ғәҙелша” шарлауығын күрһәтмәү яҙыҡ булыр ине. Сара “Ғәҙелша” шарлауығына күтәрелеү, уның хозурлығында бергәләп фотоға төшөү менән тамамланды.


Аҙна эсендә республикала ОРВИ менән сирләү осрағы 15 процентҡа кәмене // Йәмғиәт | новости башинформ.рф\nАҙна эсендә республикала ОРВИ менән сирләү осрағы 15 процентҡа кәмене\n14:49, 6 марта 2015 Йәмғиәт\nАҙна эсендә Башҡортостанда киҫкен респиратор вируслы инфекция менән сирләүҙең 29 меңдән ашыу осрағы теркәлгән. Үткән аҙна менән сағыштырғанда ауырыусылар һаны 15 процентҡа кәмегән. Халыҡтың ОРВИ менән ауырыу кимәле аҙналыҡ эпидемик сиктән алты процентҡа юғары, тип хәбәр иттеләр Роспотребнадзорҙың Башҡортостан буйынса идаралығынан.\nОшо уҡ осорҙа Өфөлә 10 меңдән ашыу кеше киҙеү һәм ОРВИ менән сирләгән.\nБаш ҡалала ауырыу күрһәткесе эпидемик сиктән 30 процентҡа юғары. Уҙған аҙна менән сағыштырғанда ул һигеҙ процентҡа түбәнәйгән.\nТеги: роспотребнадзорҙың Башҡортостан буйынса идаралығы,орви


ИҪТӘ ҠАЛҺЫН ЙӘМЛЕ, ТӘМЛЕ ЙӘЙ\n27 Июль 2018, 15:40\n– Баҡсала сейә бешә, крыжовник та өлгөрә инде, береһен дә әрәм итке килмәй, – ти уңған хужабикә, 6 бала әсәһе Дилә Ҡыуандыҡова\nЙәй айҙарында һәр кем ҡышҡылыҡҡа етерлек ризыҡ әҙерләп ҡалырға тырыша. Егәрле ҡатын-ҡыҙҙарыбыҙ өлгөргән һәр баҡса еләк-емешенән ҡайнатма, һут, джем, ҡаҡ әҙерләй, йәшелсәләрҙе төрләндереп һәр төрлө ысулдар менән тоҙлай, маринадлай, турамалар яба. Оҫта итеп бәшмәкте майлап-тоҙлап япҡан кешеләр ҙә бихисап. Әлбиттә, өй шарттарында йәшелсә-емеште консервалау, маринадлау, ҡайнатыу бер ҙә ауыр түгел, бының өсөн теләк һәм ваҡыт ҡына кәрәк.\nИҙәш ауылында йәшәүсе 6 бала әсәһе Дилә Ҡыуандыҡова ла мәлен файҙаланып, йәйҙең матур көндәрендә ғаиләһе менән ҡырға еләк йыйырға барырға ла өлгөргән. Унан, шулай уҡ үҙҙәренең баҡсаһындағы ҡурай еләгенән дә, төрлөләндереп ҡайнатмалар япҡандар, иҙеп, шәкәр менән бутап та, шул килеш тә туңдырғысҡа һалғандар. Балалары – уның ярҙамсылары, һәр эштә лә уларға таяна. Ҙур ҡыҙҙары Динара БДУ-ның Сибай институтында психология факультетын былтыр ҡыҙыл дипломға тамамлап, Өфөлә эшләп йөрөй, быйыл улдары Ғәлим Сибай төҙөлөш колледжын тамамлаған. Унан килә Әлфинә Стәрлелә кассир-контролерға уҡып йөрөй, әле 1-се курсты бөткән. Балалар ишле, һәр нәмәне күп күләмдә, бөтәһенә лә етерлек итеп әҙерләргә тура килә.\n– Баҡсала сейә бешә, крыжовник та өлгөрә инде, береһен дә әрәм итке килмәй. Әле уларға тотонорға торабыҙ. Беҙ ҡышҡылыҡҡа күп итеп салаттар ҙа ябабыҙ, – тип уңған хужабикә беҙҙең менән апаһы Йәзиләнән өйрәнгән үҙ һутында турама ябыу сере менән уртаҡлашты. Бындай ысул менән ябылған турама бик боҙолоп бармай икән.\nЙыуылған 500 мл-лы банкаға ҡатлап йәшелсәләр теҙеп һалабыҙ. Иң аҫҡа ҡырылған кишер, артабан шаҡмаҡлап туралған: һуған, эсе алынған борос, ҡыяр, һәм помидор һалабыҙ. Өҫтөнә 1 балғалаҡ тоҙ, 2 балғалаҡ шәкәр, бер нисә бөртөк ҡара борос һәм банкаға һыйғансы шыйыҡ май ҡояһың да, һыулы кәстрүлгә ултыртып, 1-1,5 сәғәт тирәһе стерилләйһең. Унан сетрилләнгән ҡапҡастар менән бороп ябырға ғына ҡала. Былай эшләгәндә мәшәҡәте лә әҙерәк, витамины ла шул килеш һаҡлана. Әгәр ҙә ниндәйҙер йәшелсә етмәһә, аптырап ултырырға кәрәкмәй. Булмағанын эҙләп йөрөмәйһең, унһыҙ ҙа эшләргә була.\nФотола: уңған хужабикә ярҙамсылары – 6 йәшлек Нияз һәм 3-сө класта уҡыған Гөлфинә менән.


Махим (утрау) — Башҡорт Википедияһы\nМахим — Һинд океанындағы утрау, элек Бомбейҙың ете утрау архипелагы составына ингән һәм Һиндостан территорияһында урынлашҡан. Махимды йыш ҡына Мумбаиның йөрәге тип иҫәпләйҙәр. Махим секуляризм ҡиммәттәрен һәм төрлөлөктө хуплай. Был территорияла ғибәҙәтхана, сиркәү, мәсетте табырға мөмкин, улар бер-береһенән бер нисә метрҙа ғына урынлашҡан.\nМахим атамаһы боронғо Махикавати һүҙенән килеп сыҡҡан, ул санскрит телендә «мөғжизәле» тигәнде аңлатҡан. Өлкәнең башҡа тарихи исемдәре Махимавати, Майджим һәм Меджамбу атамаларын индерә.\nМахим Мумбаины тәшкил иткән ете утрауҙың береһе. Махим, йәки Махикавати, билдәле булыуынса, раджа Бхимдевтың баш ҡалаһы була, ул XIII быуатта төбәктә хакимлыҡ иткән. Ул Прабхадевила һарай һәм ғәҙеллек судын, шулай уҡ беренсе Бабулнатх ҡорамын төҙөткән.\n1343 йылда был утрау менән Гуджарат солтанлығы хакимлыҡ иткән. Нәҡ ул идара иткән ваҡытта Махимдың боронғо мәсете төҙөлә.\n1543 йылда португалдар Бомбей утрауҙарҙын баҫып ала. 1662 йылда был утрауҙар португал принцессаһы Екатерина Брагансская өсөн бирнә сифатында инглиз короле Карл Икенсегә тапшырыла. Британлылар Бомбейҙы алғандан һуң, үҙҙәрен португалдарҙан һаҡлау өсөн бында Махим фортын төҙөй. Бөгөн форт емерелгән хәлдә.\nМахим утрауын һәм Бандру тоташтырыусы юл ( боҙоп әйтелгән «Бандер» исеме, фарсы телдәрендә порт тигәнде аңлата), 1845 йылда төҙөлә.\n1847 йылда ҙур булмаған шотланд миссионерҙары төркөмө яңы мәктәп, хәҙерге ваҡытта Мумбаила иң абруйлы мәктәптәрҙең береһе — Бомбейҙың шотланд мәктәбен асырға ҡарар итә.\n↑ D'Cunha Jose Gerson IV The Portuguese Period // The Origins of Bombay — 3. — Bombay: Asian Educational Services, 1900. — P. 265. — ISBN 81-206-0815-1.\n↑ Empire From to Independence: British Raj India 1858-1947 in The History BBC. El de noviembre de 7 2018 Consultado.\n↑ Mahim (инг.). 22 ғинуар 2015 тикшерелгән.\nhttps://ba.wikipedia.org/w/index.php?title=Махим_(утрау)&oldid=866009 ҡабул ителгән\nПоследний раз редактировалась 15 февраль 2019 в 09:26\nБыл бит һуңғы тапҡыр 09:26 15 февраль 2019 үҙгәртелгән.


Ҡотлайбыҙ! - «Бурзянский районный дворец культуры»\n/ Новости / Ҡотлайбыҙ!\nҺәләтле ойоштороусы, ат ярыштарының алыштырғыһыҙ комментаторы, ғөмүмән әйткәндә бар яҡтанда килгән Яңы Усман ауылы мәҙәниәт йорто художество етәксеһе Шәфҡәт Әхмәтғәзи улы Мәзитов Башҡортостан Республикаһы башлығы Радий Фәрит улы Хәбировтың ҡулын ҡыҫып, юғары награда “Башҡортостан Республикаһының атҡаҙанған мәҙәниәт хеҙмәткәре” исемен алып ҡайтты!\nУл етәкләгән “Тарыуал” халыҡ театры, «Сибел» ҡатын-ҡыҙҙар һәм “Ирәүән” ир-егеттәр вокал ансамблдәре, “Наза” фольклор ансамбле, “Гөлнәзирә” бейеү ансамбле район һәм республика кимәлендә үткәрелгән төрлө конкурстарҙа ҡатнашып призлы урындар яулайҙар.\nШәфҡәт Әхмәтғәзи улының тынғыһыҙ хеҙмәт емеше һөҙөмтәһе булып – Мәҙәниәт министрлығының, район хакимиәтенең, район мәҙәниәт бүлегенең күп һанлы маҡтау грамоталары һанала.\nҒүмерен ижадҡа бағышлап, кешеләргә рухи аҙыҡ өләшкән Башҡортостандың атҡаҙанған мәҙәниәт хеҙмәткәре Шәфҡәт Мәзитовтың эшмәкәрлеге ҙур ихтирамға һәм маҡтауға лайыҡ. Ошондай юғары исемгә лайыҡ булыуы менән коллегабыҙҙы ихлас күңелдән ҡотлап киләсәктәлә ижади уңыштар, күңел күтәренкелеге, һүнмәҫ дәрт һәм илһам теләйбеҙ!!!!


Таныш булмаған фото - Бөтә донъя видео чат! Бөтә ил, сит ил, бөтә донъя.\n- Бушлай Интернет сайты-Бәйләнеш һәм Реаль донъяла.\n10 000 тирәһе ҡулланыусы көнө\nЯңы дуҫтар, бөтә мөхәббәтте үҙең беләһеңТормош бәйләнеше-был реаль донъя. Иң ҙур мәғлүмәт базаһы танышты Профиль һүрәт ябай-һеҙҙең бурыс. Һәр көн уны яҡынса 10 000 кеше файҙаланған. Әлеге ваҡытта беҙҙең сайтта күберәк Сағыштырғанда, ҡасан булһа. Уларҙың күптәре-беҙҙең сайтта танышырға, Беҙгә дуҫ, көслө. Бында бөтә, мөхәббәт өсөн үҙенең Яңы дуҫтарын осрата. Был донъяға реаль тормош менән аралашты. Квест һинең ябай танышты профиль Һүрәт иң ҙур мәғл...\nБай ирҙәрҙең күп ҡатын-ҡыҙ тураһында хыяллана, йәки амплуаһы ла бай инеЗарар түгел, тик тыйыла һәм хыялды ҡәнәғәтләндереү була алмай, шул уҡ ваҡытта ҡайһы бер теләк һәм хыялдар, был хыялдар барыһы әгәр дөрөҫ һәм тырышып эшләй. Ире бай тигән һорауға яуап табыу өсөн, һеҙгә кәрәк, тикшереү һәм табыу өсөн был кеше тәбиғәте, унда улар ҡушыла. Һеҙ бай ир таптыҡ, ҡатмарлы бурыстарҙы ла етерлек, әммә был мәсьәлә барыбер була. Тәүҙә аңларға кәрәк, потенц...\nВаҡыт аҡса менән проблема беҙҙә әллә нисек категорияһындағы, интим тиерлек, һирәк һәм хәрәкәттәрен тикшереп, һәм ғаилә ағзалары араһындаТик иреп парға булһа, әгәр, хатта, дөрөҫөн әйткәндә, ир һәм ҡатын араһында асыҡтан-асыҡ бөтә финанс мәсьәләләрен хәл итергә тейеш, нюанстары менән бөтә. Ҡағиҙә булараҡ, ғаиләне, унда ҡатын икеһе лә эшләп, һис шикһеҙ, уларҙың береһе икенсеһенә ҡарағанда күберәк эшләп, ярайһы уҡ нормаль тип һаналған һәм быны. Һәм бер кем...\nБушлай онлайн ч Ҡыҙ интернет, чат Юҡ теркәлгән\nБар бер нисә сайтында онлайн-ч, бушлай тәҡдим итә онлайн-ч өсөн малайҙар һәм ҡыҙҙарИң мөйөшкә ч Pushup онлайн баһалап ч береһе булып тора. Бер нисә секунд эсендә ҡатын-ҡыҙ һәм ир-аттар һәм төрлө һеҙ һайлаған исем менән аралаша башлай. Шул сәбәпле, был урынға ҡағиҙәнән башҡа ҡәтғи популяр чаты осрашыуы буласаҡ. IRC текст (Internet Relay Chat) өсөн махсус эшләнгән ояға кеше, ул таба веб-камералар йәки видеочивать ауыр. Һеҙ шулай уҡ ҡулланырға был аласыз онлайн чатта теркәлгән булһа, һеҙ ...\nТелефон номерын һәм үҙегеҙ раҫлай Ала сья осраша башланы Хайнань Менән ир-аттар, һәм ч Ч сикләнгәнӘ иң яҡшы ир-егет Һәм шулай уҡ ир-аттарҙың Бөтөнләй бушлай Саня селтәре тора. Хат хәбәрем һанын сикләү юҡ Йәки беҙҙең сайт, һәм был Ялған иҫәп яҙмаһы.\nӘгәр сездә ниндәй ҙә булһа Һораусылар, рәхим итеп, святитель минең Менән түгел стесняйтесь ата-әсә...\nМенән тәнле Африка юҡ Веб-сайттары Менән таныша ҡыҙҙар. Видеочивать\nДөйөм алғанда, япония яҡшы\nМин уйлайым, һеҙ күреп ярата Алмай ғәҙеллек ғәҙел вәкилдәре, матурлығы Ла ошо мәҡәләнән һуң прочтениеӘлбиттә, бөтә ир-егет, ғәҙәттә, Теге, кем яһаны, был, тел, Белә, был шулай континент һәм Башҡа илдәрҙән, шул иҫәптән был Сайтында танышырға класс матур ҡатын-Ҡыҙ булһа, күптән уны мин таптым. Шулай уҡ был йәш ҡатын-Ҡыҙ тураһында попытки табырға, ҡайҙа Ишеттегеҙ уны был урындағы йәш Сағында Кения сайтында. Дөйөм алғанда, европа төрөнә ҡыҙыҡһыныу, Кени...\nОклахомала-Сити Йәш ҡатын-Ҡыҙ\nҠатын-ҡыҙҙы тикшереп, оклахомала бүлмәгә Кем яратыр Оклахомала һәм күп Яңы йәки ябай аралаша һәм Улар менән аралаштыОклахомала-шулай уҡ яҡшы эшләгән Ҡатын-ҡыҙҙар өсөн сити селтәре Һәм ҡыҙҙар, кем бөтөнләй бушлай. Хат хәбәрҙәр һаны сикләнмәй йәки Юҡ, ялған был иҫәп яҙмаһы Килтерергә мөмкин.\nҺеҙ был кешеләрҙе районда яҡшы Ысул менән таныштырҙы. Әгәр сездә ниндәй ҙә булһа Һораусылар, рәхим итеп, стес...\nОсрашыу Бирмингем: Бөтә юл Һеҙгә сайтта Бөтә tanisiklik\nСайты һеҙ аласаһы үҙ бушлай Абсолют һаҡланаӘгәр телисез икән, алырға раҫлау Телефон номерын, беҙ һеҙгә шылтыратырға Мөмкин Ч бирмингем Медлиндсҡа, Көнбайыш Англия менән һәм беҙ. Шулай уҡ иң яҡшы ир-Егет һәм ҡатын-ҡыҙ селтәр Бирмингем булған, һәм был бөтөнләй бушлай. Был хәбәрҙең ялған йәки хат, Йәки башҡа теләсә ҡайһы сайтынан Иҫәп-хисап һанын сикләү юҡ беҙҙең. Бының өсөн һәр гражданы мөһим Һәм мөнәсәбәт системаһы. Һеҙ сайтында теркәлгән, улар бөтөнләй бушлай. Әгәр һеҙ раҫлау телефон н...\nДе Благовещен рәсәй Алыҫ көнсығышта\nБының төп сәбәбен белһәңеҙ һеҙ, Һеҙҙе кешеләргә алып сығыр һәм Күләгәлә ҡала алмай тип, ул Ваҡытта бар, матурлығын күрһәтеү өсөн, Һеҙҙең өсөнӘгәр ҡыҙ йәки малай һеҙгә, Әгәр һеҙ ҡатын-ҡыҙ йәки Ир-ат, бында уларҙы мотлаҡ Бөтә үҙ профиле ҡаршы ирекле. Махсус булдырылған беҙҙең веб-сайт Өсөн был-һеҙҙең һәм беҙҙең Бурыс тора шул булһын өсөн, Сезгә ярҙам.\nИң мөһиме-аралашыу өсөн, кеше Йылмая, үҙеңдең яҡшы тойоп, ғашиҡ, Бөтөн ғаилә төҙөп, никах йәки Союзы көслө.\nСәләм, бында к...\nБашватҡыстарҙы ала ҡыҙы менән аралашып, Улар һеҙ түгел, беләһеңме, һеҙ-Үҙенә ышанған, ләкин миңә әйтелгән Кескенә һүҙСпорт яратыусылар өсөн түгел дөрөҫ Һәм ҡыҙыҡлы сюрприз менән аралашыуҙа Әүҙем булырға тейеш әңгәмәләште тәнендә Булырға тейеш, ул ҡатын-ҡыҙға Мөхәббәт менән ҡыҙыҡһынды. Һәм һеҙ үҙегеҙҙе борсоған борсоған, Шулай уҡ фокус иғтибарға лайыҡ. иҫтәлекле әйберҙәр тураһында һөйләйҙәр һәм Изге георгий сиркәүе яңғыҙ музей Өсөн ҡулланыла башлай...\nКамераһы булған Ике дуҫ-Караоке-барҙар, Ки-Уэст Флорида\n512 киреһенсә ресторан була\nБер-ике камера тал караоке-Барҙар Ки-Флорида УэстЙоманан шәмбегә тиклем 20: 30 Камера йүнәлешкә көйләргә мөмкин булһа, Йома менән шәмбе буйынса ҙур Булмаған камера сәхнәһендә караоке шул Уҡ ваҡытта йома шәмбе н көйләнә. Ки-Уэст онлайн веб-камералар Караоке-барҙар тауыш булды һәм Ике видео дуҫтарыбыҙ флорида йөкмәүен Юғары сиселештәренә эйә буласаҡ. Һәм һеҙ гел ҡарап онлайн Ҡарарға мөмкин.\nБыл, бәлки, төш яҡшы\nҠояш Бөтә. Матур ҡаты...\nБөгөн иҫ киткес булды\nБыл шатлыҡлыНисек һеҙ беләһеңме, барыһы ла Планлаштырыла абсолют хәрәкәтендә тәүәккәл булды. Микки маус-яратҡан ми-ми-Ми һәр футболка. Уның үренә ҡыйыуҙар махсус агенттар Ҡораллы көстәр һәм тығыҙ. Был алышта мөһим, ул прибивать була. Шулай уҡ ул балалар миссия Биләй ала торған ғына китап бар. Юғары, Европа парламент каштан күҙе Менән кешеләрҙең һаулығына, прикрыть ҡара Сәсле, йоҡа сәсте брошюралар менән Яҡтылыҡ, төн буйы йәшереп аңлап Үҫемлектәр подчерки...\nНомер һәм тикшереү башланы\nБиттәренә теркәлгән веб-сайты түләүһеҙЧатта аралашыу менән сикләнгән ҡатын-Ҡыҙ булған һәм Измир Измир. Шулай уҡ ҡатын-ҡыҙҙар өсөн Иң яҡшы һәм измир ҡалаларында Селтәре булдырылған, һәм был бөтөнләй бушлай. Беҙҙең сайтта сикләү юҡ, әммә Һеҙҙең менән элемтәгә керергә һәм Беҙ һеҙҙең менән хәбәр иҫәбенә Ялға ебәреп. Һеҙ был кешеләрҙе районда яҡшы Ысул менән таныштырҙы. Сайтта теркәлеү бите бөтөнләй бушлай.\nБыл бик шәп ысулын, күңеленең, Һеҙ мине...\n2020 Йылда ҡаҙағстанда Иң яҡшы\nκαι Δωρεάν ιστοσελίδες Της χρονολόγησης\nбашҡа ҡыҙҙар менән танышып видео теркәү фото һәм видео менән танышты кейәүҙә таныштырҙы. теркәлгән таныштырҙы. без теркәлгән бушлай онлайн видео чат башҡа бушлай таныша теркәлгән иғлан заможняя ҡатын-ҡыҙы таныштырҙы. ҡатын-ҡыҙ белергә танышты интернет видео-таныштырыу случайных танышыу теркәлгән


Кисә Уйын Өлкәндәр Өсөн – Бушлай Онлайн Уйындар Orgy\nҺеҙҙең Барлыҡ Хыялдар Буй Өҫтәл Уйын Өлкәндәр Өсөн\nУйын өлкәндәр өсөн донъяла иң һирәк gnu береһе-ул orgy. Gang bang етмәй һәм унда секс-кисә, уйын ойоштороу һәм эшләргә теләй сөнки артыҡ майлы ла барҙы, унда һеҙ наслаждаться нисә персонаждар, бер үк ваҡытта секс менән шөғөлләнә. Шуға ҡарамаҫтан, ҡайһы бер тырыш булырға, эшләргә, уларға был яһай, уларҙың ижад емештәре һәм беҙ табылһа, беҙ уларҙы һеҙҙең өсөн был сайтта күрһәтелгән. Хәҙер һеҙ үҙегеҙҙең алалар наслаждаться секс-кисә секс беҙҙең сайтта бушлай ярҙамы менән һуңғы оргийный-уйындары, интернет, унда һеҙҙең браузер уйнарға мөмкин теләсә ниндәй төҙөлөшө туранан-тура, кем булып һеҙ алаһығыҙ., Бындай уйындары менән был оло ғәжәпләнеү килә, gnu лицензияһы һәм башҡа күп булған улар, һеҙ уларҙы бәхетле яһай. Беҙ шулай ҡайғыртабыҙ, коллекция йыйыу өсөн, уларҙың күп төрлөлөгө менән айырыла, шулай булыу-булмауға ҡарамаҫтан, һеҙ нисек күренә orgy фантазия, һеҙгә дөрөҫ уйынын табып, бөгөн кис һеҙҙең өсөн кончать мәжбүр. Һәм шунда иң яҡшы яңылыҡтар, уйындар уйнарға мөмкин тип, уларҙың барыһы ла бушлай. Иҫәп яҙмаһын һеҙгә кәрәк, һеҙгә нимә кәрәк һәм скачивать. Бөтә, тип, һеҙ, кәрәк, - ни дәүер был интим һәм интернет менән файҙалана.\nБөтә Orgy, Ниндәй Генә Үҙеңде Күрһәтергә Мөмкин.\nПорно эш ҡасан етә, коллекциялар иң яҡшы сайтығыҙ булған, ул иң күп төрлө. Ярай, жанрҙар төрлөлөгөнә ирешеүгә табан беҙ оргийный секс уйындар, һәм мин ышанам, һеҙ был төрөн үҙ orgy беҙҙең китапханала таба. Тәү сиратта, классика orgy булды беҙгә, ҡатын-ҡыҙҙар һәм ир-егеттәр өсөн трах бергә йыйылғайны унда. Һеҙ нисек йә уйын уйнап алам тип ҡайһы бер төп геройҙарҙың береһен рухландырып, уларҙың барыһы ла эшләргә мөмкин. Был коллекция һына тағы ла популяр бер-gang bang., Киске һәм ҡыҙының был уйында бер задница насиловать һеҙ аласыз, шулай уҡ буккака уйын булды, улар аласыз наслаждаться. Хатта һеҙ бер нисә БДСМ табыу өсөн беҙ-уйын gang bang, был секс-һәм рабыня унижаться безжалостно хужалары яза. Хатта кире gang bang шул уҡ ваҡытта беҙ бер нисә уйын табып, унда уйнарға мөмкин. бәхетлеләрҙе нисек һеҙ, ханым уларҙы төркөмгә бүленгән, шул иҫәптән ир-аттар өсөн уйын-стриптизер, ул сосед иҫерек цыпочки ағзаһы., Gang bang кире уйындары ла беҙҙе бар, һеҙҙе һәм һеҙҙең барлыҡ ғаләмдәге иң унда енси ағзаһы цыпочки overwatch трахнуть отсасывать алмай. Әгәр һеҙ ҡатын-ҡыҙҙары оҡшамаған түгел, беҙгә бер нисә гей-гангстер уйынын сексуаль, улар аласыз наслаждаться, шул иҫәптән береһе, унда бөтә персонаждар-world of warcraft орк булһа ғаләмгә.\nHTML5 графика менән уйындар уйнаны.\nБыл сайтта бөтә бөтөнләй яңы уйын. Шул хәлдә генә беҙ уйын күрһәтте, ҡайһы бер юғары сифат стандартына тура килә. Скачать сайтында уларға тәү сиратта нимә, беҙ инандыҡ, сөнки улар эшләгән барлыҡ айланмалар. Шулай итеп, беҙгә хәбәр ебәрә, ул командалар телефон, компьютер һәм планшеттар. Был HTML5 яңы график-уйын потрясающий. Реалистик, һеҙ шул тиклем ғәмәлгә таба. POV ҡайһы бер ҡараш менән уйын уйнап, башлыса кире gang bang, был һеҙ яҡшы һәм ҡыҙыҡлы тәжрибә бирә. Шулай уҡ ҡайһы бер тарихы менән ҡыҙыҡ уйын барҙы, ҡырҙа булғас, тота сезне кәрәк була., Һеҙ шулай уҡ беҙҙең тауыш эффекты уйыны оҡшаны. Реалистик хатта уларҙың ҡайһы берҙәре, күҙҙәрен йомоп әгәр һеҙ, йәғни тойоп, тип фильм ҡараны.\nХәҙер Уйын Уйнап Кисәһендә Өлкәндәр Өсөн Бушлай Туранан-Тура!\nҺеҙ бер нәмә лә кәрәк, кереткәнсе һеҙ был уйынды уйнай башлағыҙ. Барыһы өсөн беҙҙең сайтта бушлай. Ул түләүле юл юҡ, ярҙам һорау юҡ, һәм һеҙ беҙҙең сайтҡа булһа ла ҡатнашырға кәрәк, кереткәнсе һеҙ был уйын уйнап алабыҙ. Һезгә генә кәрәк дәлилләп, 18 йылдан күберәк һеҙҙең, һәм был һеҙҙең бөтә алмай иркен уйнаған ваҡытта уйын. Бер белеү беҙҙең сайтта буласаҡ, тик улар бер бите ҙур булмаған төрҙәре һәм ҡабырғаһын күрһәтте баннер видеореклама, ул уйын булмай үрсей буйынса сара загрузки. Успевающий тәҙрә юҡ платформа беҙгә, беҙ һеҙгә бер ҡасан да йүнәлтелгән һәм башҡа сайтында һылтанмаға баҫып һеҙ., Дөйөм алғанда, был платформаһында сикле, унда иң gang bang интерактив ысулдарын һәм наслаждайся orgy һеҙ үҙ фантазияһы, ул порно тәҡдим итә ала.


Уҡыусы балалары булған ата-әсәләргә дәүләттән 10 мең һум аҡсаны нисек алырға?\n14 Июль 2021, 12:45\n15 июлдә уҡыусылар өсөн бер тапҡыр түләнәсәк 10 мең һумды алыу өсөн ғаризалар ҡабул итеү башлана. Был турала нимә белергә кәрәк?Был ниндәй түләү?Түләү тураһында ил Президенты Владимир Путин ағымдағы йылдың апрель айындағы Мөрәжәғәтнамәһендә белдергәйне. Ул ғаиләнең статусына, килем кимәленә, льготалары булыу-булмауына ҡарамай, барлыҡ ата-әсәләргә лә ҡағыла.\n2003 йылдың 3 июленән 2015 йылдың 1 сентябренә тиклем тыуған балаларҙың ата-әсәләре, опекаға алыусылары һәм попечителдәре,\n1998 йылдың 3 июленән 2003 йылдың 2 июленә тиклем тыуған балаларҙың ата-әсәләре, опекаға алыусылары һәм попечителдәре, әгәр баланың инвалидлығын йәки сәләмәтлек мөмкинлегенең сикләнеүен һәм уның мәктәп йәки интернатта уҡыуын дәлилләүсе документ булһа ала аласаҡ. Ике ата-әсә лә Рәсәйҙә йәшәргә һәм Рәсәй граждандары булырға тейештәр.\nҒаризаны нисек бирергә ?\nТүләүҙе алыу өсөн ғариза яҙырға кәрәк. Әгәр һеҙ быға тиклем түләүҙәр алған булһағыҙ, элекке ғаризағыҙ нигеҙендә Һанлы үҫеш министрлығы шаблон төҙөй һәм бар ҡулланыусыларға электрон хат ебәрә, һеҙгә мәғлүмәттең һәм банк реквизиттарының дөрөҫлөгөн тикшерергә генә кәрәк.\nӘгәр һеҙгә уведомление килмәһә йәки һеҙ быға тиклем пособие алмаһағыҙ, 1 ноябргә тиклем Дәүләт хеҙмәттәре күрһәтеү сайтында анкета тултырығыҙ. Аккаунтығыҙҙың “раҫланған” тигән статусы булыуы мөһим. Быны тикшереү өсөн аккаунтығыҙға керегеҙ ҙә фамилияғыҙға баҫығыҙ һәм һул яҡта статусығыҙҙы күрерһегеҙ.\nДәүләт хеҙмәттәре күрһәтеү сайты аша ғариза бирергә теләмәһәгеҙ, урындағы Пенсия фонды бүлексәһенә мөрәжәғәт итегеҙ. Үҙегеҙ менән паспорт, СНИЛС һәм туғанлыҡты раҫлаусы документ, мәҫәлән, баланың тыуыу тураһындағы таныҡлығын алырға онотмағыҙ! Ғаризаны атай ҙа, әсәй ҙә бирә ала. Кем быны беренсе булып эшләй, аҡса шуға түләнә.\nМин ҡасан аҡса алам?\nТүләүҙәр 16 августа түләнә башлай. Мөһим: был дәүләт ярҙамы пособиеларҙы иҫәпләгәндә бер нисек тә иҫәпкә алынмаясаҡ. Йәғни киләһе айҙа, мәҫәлән, субсидия тейешлеген ҡарағанда, был түләүҙәр ғаилә килеменә индерелмәй.\nБала мәктәпкә киләһе йылға ғына бара. Уға түләү тейешме?\nӘгәр бала йәше буйынса тура килә икән, эйе. Киреһенсә булғанда йәки балаға 18 йәш тулып һәм уның сәләмәтлек мөмкинлегенә сикләүҙәр булмаһа, түләү ҡаралмай.\nБала 9 кластан һуң колледжда уҡый. Уға түләү тейешме?\nЙәше тура килһә,түләүҙе аласаҡ.\nМинең 3 балам бар. Ҡайһыныһына түләү буласаҡ?\nБарыһына ла. Һеҙ 30 мең һум аласаҡһығыҙ.\nАҡсаны нисек тотонорға мөмкин?\nӘлбиттә, аҡсаның ҡайҙа тотоноласағын бер кем дә тикшермәйәсәк. Ғәмәлдә түләү баланы мәктәпкә әҙерләү өсөн – мәктәп формаһы, рюкзак, мәктәп кәрәк-ярағы алыуға тотонолорға тәғәйенләнә.


Йәрмиә — Башҡорт Википедияһы\nЙәрмиә (рус. Ярмино) — Башҡортостандың Дүртөйлө районы Маяҙыҡ ауыл советы биләмәһенә ҡараған ауыл. 2010 йылдың 14 октябренә ҡарата халыҡ һаны 426 кеше. Ауылда башҡорт, мари, татар милләтле кешеләр йәшәй. Почта индексы — 452318, ОКАТО коды — 80224816006.\n55°39′15″ с. ш. 55°01′07″ в. д.HGЯO\n80 224 816 006\n80 624 416 121\n2 Географик урынлашылышы\n3 Ауыл тарихынан\n4 Йәрмиәгә бәйле шиғырҙар\n2010 йыл 14 октябрь 426 220 206 51,6 48,4\nРайон үҙәгенә тиклем (Дүртөйлө): 21 км\nАуыл советы үҙәгенә тиклем (Маяҙыҡ): 7 км\n1972 йылға тиклем Тат-Йәрмиә һәм Мари-Йәрмиә ике ауыл булып, бер-береһенә терәлеп урынлашҡан була. Тәүгеһе шул йылға тиклем Миңеште ауыл Советына ҡараһа, мари яғы Маяҙыҡ ауыл Советына инә. Тора-бара был ике ауыл халҡы аралашып ултыра башлай һәм 1972 йылда бер генә атама — Мари-Йәрмиә тип кенә ҡала. Дүртөйлө ҡала Советы ҡарары менән 1997 йылда ауылға Йәрмиә тигән атама бирергә ҡарар итә, сөнки ауыл халҡы һаман ҡатнаш булып ҡала килә.\nШағирә, йәмәғәт эшмәкәре Гүзәл Ситдиҡова әсәһе яғынан ошо ауыл сығышлы. Әсәһе Факиһа Ситдиҡ ҡыҙының ҡанбабалары ауылға нигеҙ һалған аҫаба башҡорттарҙан.Ырыуы - Эске Йылан\n1859 йылда алынған рәүиздә Бөрө өйәҙенең 14-се башҡорт кантонының Ҡалмыҡ олоҫы Йәрмиә ауылында 12 йорт булғаны күренә. Гүзәл Ситдиҡованың тура ептән килгән ҡанбабаһы Мөхәмәтдин Шәмсетдин улының ер майҙаны 8,75 дисәтинә (яҡынса 11 га) тәшкил иткән. Архивтан алынған документтарҙан күренеүенсә ғаилә арыш, һоло, бойҙай, тары, ҡарабойҙай, борсаҡ һәм бәрәңге үҫтергән, ҡорт тотҡан.\nЙәрмиәгә бәйле шиғырҙарҮҙгәртергә\n"Тат"ың ҡайҙан килгән, Йәрмиәм,\nТатыр һыуҙан әллә килгәнме,\nШаян телле, талмаҫ беләкле\nТатыу халҡың әллә биргәнме?!\nЕп остарым минең ошонда:\nОлатайҙар ҡорған нигеҙҙәр,\nӨләсәйҙәр ҡайтҡан һыу юлы...\nТабанымды тарта шул эҙҙәр.\nӘсәйемдең тәүге һулышы,\nТат-Йәрмиә, һинең һулыштан.\nТамырҙарым һиндә яралған,\nБөрөләрем һиндә тулышҡан.\nИсемеңә "тат" тип ҡушылып\nҠайҙан килгән - хәҙер мин беләм,\nТамырҙарым һинән һут алған,\nТат-Йәрмиәм, татлы Йәрмиәм!\nБала саҡтың моңло хәтирәһе:\nЙәрмиәнең зәңгәр кистәре...\nАлыҫтарҙан дәртле бер көй килә -\nӘй бейейҙәр мари йәштәре.\nБәп-бәләкәс кенә мин - болдорҙа,\nТубыҡтарым ҡосоп тыңлайым.\nӘкиәттәр килә күҙ алдына,\nТуҡай кисе, Туҡай Ҡырлайы.\nШүрәленән ҡасып, ай урағы\nБолоттарға инеп юғалды,\nҠосағында йәйге сихри кистең\nМари бейеүе лә мин ҡалдым.\nОшо кистән ҡалды ғүмерлеккә\nМари көйҙәренә һөйөүем.\n... Тик бүтәнсә инде ҡабатланмаҫ\nТуҡай кисле мари бейеүе.\n↑ Указ Президиума Верховного Совета БАССР 6-2/15 от 28.08.1972\n↑ Решение Дюртюлинского городского Совета от 26.11.1997 г. № 5\n↑ Гүзәл Ситдиҡова. Олатайҙар менән ғорурланырлыҡ. - Башҡортостан, 2007, 22 сент.\n↑ Гүзәл Ситдиҡова. Шиғырҙар//Ете шишмә. - Өфө, 1988. - 31-52 бб.\nhttps://ba.wikipedia.org/w/index.php?title=Йәрмиә&oldid=459679 ҡабул ителгән\nПоследний раз редактировалась 2 февраль 2015 в 08:03\nБыл бит һуңғы тапҡыр 08:03 2 февраль 2015 үҙгәртелгән.


Ҙур һыу (фильм) — Башҡорт Википедияһы\nҘур һыу (фильм)\nНиколай Николаевич Гейко[d]\nҘур һыу (макед. Големата вода) — 2004 йылда төшөрөлгән Македония фильмы, режиссеры һәм сценарисы Иво Трайков; Живко Чингоның шул уҡ исемдәге романы экранлаштырылған. Композиторы — Кирил Джайковский. 2004 йылдың 30 мартында экрандарға сыҡҡан.\n3 Тәнҡит һәм премиялар\nСюжеты 1971 йылда сыҡҡан Живко Чинго романына нигеҙләнгән, был — фильмдың башында йөрәк өйәнәгенән һуң дауаханаға оҙатылған Лем Никодиноский хәтирәләре. Лем үҙенең бала сағы тураһында хәтерләй: нисек итеп ата-әсәһен юғалта һәм Икенсе донъя һуғышы тамамлағандан һуң тимер дисциплина хөкөм һөргән етемдәр өсөн приютҡа эләгә. Приют директоры Аритон етемдәрҙе бер-береһе менән даими рәүештә талаштырырға тырыша, уларҙы яңы власҡа дошман тип һанай, һәм уларҙы яңы идеологияға эйәрергә мәжбүр итә. Харизматик дуҫы Исак менән Лем, үҙ дәрәжәһен юғалтмайынса, Аритонға отпор биргән балаларҙың береһе булып китәләр\nСашо Кекеновский — Лем Никодиноскийҙың бала сағы\nМайя Станковская — Исак Кейтен\nМитко Апостоловский — Аритон\nВерица Недеская — Оливера Срезоска\nМето Йовановский — ҡарт Лем Никодиноский\nРаде Шербеджия — ҡарт Лем Никодиноский (тауышландырыу)\nТәнҡит һәм премиялар[үҙгәртергә | вики-тексты үҙгәртергә]\n«Ҙур һыу» фильмы Валенсия кинофестивалендә Гран-при яулай һәм хатта, 2005 йылда сит телдәге иң яҡшы фильм булараҡ, «Оскар» премияһына тәҡдим ителә, әммә шорт-листҡа эләгә алмай. Тәнҡитселәр киноға юғары баһа бирә: мәҫәлән, Tomatoes Rotten сайты фильмға 21 баһалама нигеҙендә 71 % баһа биргән, икенсе Metacritic сайты 15 баһалама нигеҙендә фильмға 62 балл баһа ҡуйған.\n↑ The Great Water at PictureThis (инг.)\nБольшая вода (инг.) Internet Movie Database сайтында(инг.) Internet Movie Database сайтында\nhttps://ba.wikipedia.org/w/index.php?title=Ҙур_һыу_(фильм)&oldid=796274 ҡабул ителгән\nБыл бит һуңғы тапҡыр 06:49 5 апрель 2018 үҙгәртелгән.


Иглин районында пряник һәм печеньелар тейәгән йөк машинаһы ауған | ГТРК «Башкортостан» - Хәбәрҙәр | 22992\n18 марта 2016 — 15:52\nИглин районында пряник һәм печеньелар тейәгән йөк машинаһы ауған\nШулай итеп, 17 тонналыҡ татлы йөк юл ситенә осҡан. Яҡынса мәғлүмәттәр буйынса, двигатель төҙөк булмау сәбәпле ауыр йөк машинаһы кюветҡа төшөп киткән. Водителдәр әйтеүенсә, йөк миллион һумға страховкаланған булған.\nЕвропала коронавирустың бишенсе тулҡыны башланыу тураһында хәбәр ителә\nӘ бына Рәсәйҙә мәкерле сир йоҡтороу осраҡтары яйлап ҡына аҙая. Белгестәр быны вакцинацияның әүҙемлеге менән аңлата. Пандемия башланғандан алып илдә 265 мең 336 кеше һәләк булған. Башҡортостандар һуңғы тәүлектә коронавирус йоҡтороуҙың 673 осрағы теркәлгән. 37 кешенең ҡүмере өҙөлгән. Вакцинаның...\n«Спутник Лайт» вакцинаһы килтерелде\nТөбәк һаулыҡ һаҡлау министрлығынан хәбәр итеүҙәренсә, «Спутник Лайт» элек прививка яһатҡан йәиһә сир үткәргән 18-ҙән 60 йәшкә тиклемге пациенттарға ҡаҙала. Ҡайһы вакцинаны ҡаҙарға медицина хеҙмәткәре хәл итә. Бөгөнгә Башҡортостанда вакцинаның беренсе компонентын 1 903 967 кеше һалдырған (...


Хәүефле ҡалдыҡтар өсөн башҡа ҡайғырмаҫбыҙ\n26 Ғинуар 2020, 11:00\nҺеҙ көсө бөткән батарейкаларҙы, терегөмөшлө лампаларҙы ҡайҙа ташлайһығыҙ? Улар нисек юҡҡа сығарыла? Оҙаҡламай был мәсьәлә буйынса баш ҡатырыу бөтөргә тейеш. Йыл аҙағына тиклем Өфөлә хәүефле ҡалдыҡтарҙы эшкәртеүсе завод барлыҡҡа киләсәк. Был темаға арнап был аҙнала республиканың Тәбиғәттән файҙалыныу һәм экология министрлығында кәңәшмә үтте.\n“Росатом” компанияһына ингән “РосРАО” предприятиеһының башҡарма директоры Александр Богуцкий белдереүенсә, уларҙың компанияһы былтырҙан 1 һәм 2-се класлы хәүефһеҙлеге булған ҡалдыҡтар менән эш итеү буйынса федераль оператор тип тәғәйенләнгән. Был ҡалдыҡтарға шул иҫәптән батарейкалар һәм терегөмөшлө лампалар ҙа инә.\nЯҡын арала республика оператор менән килешеү төҙөйәсәк, бындай ҡалдыҡтарҙы утилләштереү һәм зарарһыҙландырыу буйынса юл картаһы эшләнәсәк, тине министр Урал Искәндәров.\nӘлеге ваҡытта Башҡортостанда хәүефле ҡалдыҡтар менән эш итеү өлкәһе регламентланмаған. Был тармаҡта төрлө компаниялар бар, улар бындай ҡалдыҡтарҙың бер ни тиклем өлөшөн йыя һәм утилләштерә, тик уларҙың ҡеүәте беҙҙең республика өсөн етмәй. Ҡалдыҡтар йә йыйылып, республиканан ситкә сығарыла (был бик ҡиммәт), йә бөтөнләй утилләштерелмәй. Тәбиғәттән файҙаланыу һәм экология министры урынбаҫары Нияз Фазылов белдереүенсә, республикаға утилләштереү объекты кәрәк, сөнки ҡалдыҡтарҙы йыйыу, транспортлау һәм юҡҡа сығарыу асыҡ һәм яйға һалынған булырға тейеш.\nФедераль оператор илдәге экологик проблеманы хәл итергә һәм был тармаҡта тәртип булдырырға тейеш. “РосРАО”-ға ҡалдыҡтар барлыҡҡа килгәндән алып уны икенсел продукцияға эшкәрткәнсе бөтә эш менән идара итеүсе система булдырыу зарур. 2021 йылдың 1 ғинуарына тиклем илдәге ҡалдыҡтарҙы йыйыу һәм утилләштереү менән шөғөлләнгән барлыҡ предприятиелар “РосРАО” менән килешеү төҙөргә бурыслы.\nӨфөлә бындай майҙансыҡ ағымдағы йыл аҙағына тиклем асылырға тейеш. Бәлки ул “Уфахимпром”да урынлашыр. Участкала лампаларҙан терегөмөштө һөйрәп алыусы ҡулайлама, ватыҡ быяла ҡалдыҡтарын таҙартыусы ҡорамал ҡуйыласаҡ. Уларҙан таҙа терегөмөш алырға була, был сеймал аҙаҡ тотоноласаҡ һәм ниндәйҙер сығымдарҙы ҡаплаясаҡ.\nБеҙҙең экология министрлығы белдереүенсә, Башҡортостанда йыл һайын 80-дән 120 тоннаға тиклем көнкүреш терегөмөшлө лампалар һәм батарейкалар йыйыла. 2018 йылда ғына 42 миллион тонналыҡ 1632 төр ҡалдыҡ барлыҡҡа килгән, уларҙың ике мең тоннаһы 1 һәм 2-се класлы хәүеф ҡалдыҡтары.\nРеспубликала бер меңдән ашыу махсус контейнер (экобокс) ҡуйылған һәм мең ярымдан ашыу көнкүреш терегөмөшлө лампалар, термометр һәм батарейкалар йыйыу пункты ойошторолған.\nӨфөлә 582 экобокс бар, уның 86-һы лампа һәм батареялар өсөн тәғәйенләнгән. Улар күп фатирлы йорттарҙың ихаталарына ҡуйылған. 8-12 йортҡа бер контейнер тура килә. Бынан тыш ҡалала батарейкаларҙы магазиндарҙа урынлашҡан 95 пункта тапшырырға була. Улар “Эльдорадо”, “М-Видео”, “Мир электроники”, DNS магазиндарында бар. Шулай уҡ “Дворик” һәм “Абрикос” аҙыҡ-түлек магазиндарында ла табырға мөмкин.\nБыл эш “Экология” өҫтөнлөклө милли проектын тормошҡа ашырыу сиктәрендә башҡарыла. Билдәле булыуынса, “Экология” милли проекты шундай бүлексәләрҙән тора: “Таҙа ил”, “Ҡаты коммуналь ҡалдыҡтар менән эш итеүҙең комплекслы системаһы”, “I-II класлы хәүефле ҡалдыҡтар менән эш итеү өсөн инфраструктура”, “Таҙа һауа”, “Таҙа һыу”, “Волганы таҙартыу”, “Уникаль һыу объекттарын һаҡлау”, “Байкал күлен һаҡлау”, “Биологик төрлөлөктө һәм экологик туризмды һаҡлау”, “Урмандарҙы һаҡлау”, “Иң яҡшы уңайлы технологиялар индереү”.


Материалы за Март 2014 года » Яйыҡ гәзите | Газета Яик\nЯйыҡ гәзите » Материалы за Март 2014 года\nБаҙар хаҡтары раҫланды31.03.2014\nБашҡортостан ҡалаларында, муниципаль райондарында 2014 йылдың беренсе кварталына дөйөм торлаҡ майҙанының бер квадрат метрына уртаса баҙар хаҡы күрһәткестәре раҫланған.\nҠалаларҙа торлаҡ «квадратының» баҙар хаҡы 23600 һумдан алып (Ағиҙел һәм Межгорье) 32395 һумға тиклем (Өфө) үҙгәрә, ҡала биләмәләрендә - 28 меңдән алып (Дәүләкән) 31 мең һумға тиклем (Белорет һәм Учалы), муниципаль райондарҙа - 23600 алып (Белорет, Благовеùен, Дәүләкән, Ишембай, Мәләүез һәм Учалы райондары) 32 меңгә тиклем (Өфө районы). Раҫланған күрһәткестәр торлаҡ шарттарын яҡшыртыуға мохтаждарға субсидиялар күләмен иҫәпләгәндә файҙаланыла.\nБаҫыу эштәре өсөн31.03.2014\nЯҙғы баҫыу эштәрен финанслауға Башҡортостанда республика һәм федераль бюджеттарҙан 1,6 миллиард һум йүнәлтеү планлаштырыла. Был средстволарҙың 840 миллион һумы үҫемлекселек өлкәһендә ҡатнашмаған ярҙамға тура киләсәк.\n240 миллионы - техникаға субсидиялар, 300 миллионы - һөткә, 80 миллионы - ужым культураларын өҫтәмә туҡландырыуға һәм 110 миллион һумын орлоҡ алыуға бүләсәктәр, тип хәбәр иттеләр Башҡортостан Ауыл хужалығы министрлығының матбуғат хеҙмәтендә.\nАграр ведомствола билдәләүҙәренсә, яҙғы баҫыу эштәрен финанслауҙың төп сығанаҡтары элеккесә үҫемлекселек өлкәһендә ҡатнашмаған ярҙамға тура киләсәк, йәғни икенселәй әйткәндә гектарлап субсидиялау. Был маҡсатҡа ҡаралған 840 миллион һумдан 530 миллионы - федераль, 310 миллионы - республика бюджеттарынан.\nАлда ҡәҙимге эш31.03.2014\nЙәшерәһе-батыраһы юҡ, Сочи Олимпиадаһы тамамланғансы күңелдә шом торҙо. Интернетта туҡтауһыҙ хөсөт сәселде бит. Мәҫәлән, Мәскәүҙең Карнеги үҙәге хеҙмәткәре Алексей Малашенко: «…хоккейҙа кем еңәсәге ул тиклем ҡыҙыҡһындырмай, шартлатасаҡтармы-юҡмы - бына төп һорау», - тип «ҡарҡылдаһа», АҠШ-тың Милли террорҙарға ҡаршы үҙәге директоры Метью Олсен туранан-тура: «…Олимпиада алдынан йә уны үткәргәндә террор акттары ихтималы юғары», - тип иҫкәртте. Хәҙер, шөкөр, тип ауыҙ тултырып әйтә алабыҙ - донъяла иң әһәмиәтле спорт тантанаһы тыныс һәм имен шарттарҙа үтте.\nРәсми сығанаҡтарҙан алған мәғлүмәттәр буйынса, именлекте тәьмин итеү өсөн 40 мең хоҡуҡ һаҡлау хеҙмәткәре, 30 мең хәрби, 23 мең әҙәттән тыш хәлдәр министрлығы хеҙмәткәре йәлеп ителә. Улар араһында - 653 Башҡортостан полицейы. Барыһы ла ентекле тикшереүҙәрҙән һуң һайлап алына.\nУчалы эске эштәр бүлеген 9 кеше вәкилләне. Шуларҙың береһе - Шамил Жәмил улы Ҡаһиров. 1978 йылғы, Сәфәр ауылынан.\n2002 йылдан эске эштәр системаһында. Башта ведомствонан тыш һаҡта, ваҡытлыса тотоу изоляторында хеҙмәт итһә, 2010 йылдан - полицияның участка уполномоченныйы.\nКешеләр һәм йыландар28.03.2014\nҺиндостан халҡы ерҙә иң\nтәүҙә йыландар килеп\nсыҡҡан, тип иҫәпләй.\nТау халыҡтары бөркөттәр\nӘ минең уйымса, тәүҙә ке-\nшеләр килеп сыҡҡан,\nһуңыраҡ ҡына уларҙың күп кенәһе бөркөт булып киткән,\nә ҡайһы берҙәре йыланға әйләнгән.\nНиңә донъя шулай ҡоролған?\nШулай булғанмы ул борондан?\nӘллә бөтмәҫ көрсөк арҡаһында\nҺуңғы ваҡытта ул боҙолған?\nХас боронғо мифтарҙағы кеүек\nЗәһәр йыландар менән тулған.\nЙыландарҙың билдәле өс төрө.\nҺәр береһе үҙенсәлекле.\nҺәр ҡайһының үҙ көнкүреше,\nҮҙенә генә хас йәшәү рәүеше.


Яр Саллынан “Хыялый” килде » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Яр Саллынан “Хыялый” килде\nЯр Саллынан “Хыялый” килде 30.10.2013 // Әҙәбиәт\nӘүәл-әүәлдән башҡорт менән татар яҡындан аралашып, туғанлашып йәшәгән. Ике милләт араһында бүлешер нәмәбеҙ ҙә юҡ. Йыр-моңдарыбыҙ ҙа, башҡа рухи ҡиммәттәребеҙ ҙә уртаҡ. Ниндәй генә ҡатмарлы замандар булмаһын, улар бер-береһенә хәленән килгәнсә ярҙам итергә, һуңғы телем икмәген дә бүлергә әҙер торған. Хәйер, был дуҫлыҡ ептәре йылдан-йыл нығый ғына.\nОшо көндәрҙә республикабыҙҙа Татарстандың Яр Саллы татар дәүләт драма театрының тамашалары үтеүе лә – быға асыҡ дәлил. Ут күршеләребеҙ дүрт көн дауамында Өфөнөң “Нур” татар дәүләт театрында баш ҡала халҡының күңелен асты.\nЯр Саллы театрының был гастроле билдәле башҡорт шағиры, драматург Салауат Әбүзәрҙең “Хыялый” лирик комедияһы менән асылды. Авторҙың тәрән йөкмәткеле тәүге пьесаһы үтә лә бәхетле булып сыҡты. Хәҙер “Хыялый” Мәжит Ғафури исемендәге Башҡорт академия драма театрының, шулай уҡ Ырымбур, Яр Саллы, Сибай театрҙарының репертуарын байытып тора.\nБашҡортостан һәм Татарстан театрҙарының алмаш гастролдәре күптән инде күркәм йолаға әүерелде. Яр Саллы театрының Өфөлә сығышы ла тәүгегә түгел. Баш ҡалабыҙ тамашасылары күптән уларҙың уйнау оҫталығын баһалап өлгөргән. Был юлы ла улар яратҡан ижади коллективына тоғро ҡалды – тамаша залы тулы ине.\n– Беҙ гастролебеҙҙе юҡҡа ғына Салауат Әбүзәрҙең “Хыялый” пьесаһы менән асманыҡ, – тине театрҙың баш режиссеры, Татарстандың атҡаҙанған сәнғәт эшмәкәре, Муса Йәлил исемендәге дәүләт премияһы лауреаты Фаил Ибраһимов. – Был әҫәрҙе тамашасыларыбыҙ күптән яратып өлгөрҙө, уны ҡарарға халыҡ эркелеп йөрөй. Салауат Әбүзәр – саф күңелле, ихлас ижадсы. Шуға уның әҫәрҙәре лә шәп килеп сыға. Талантлы драматургтың яңы пьесалары киләсәктә лә беҙҙең репертуарҙы биҙәр тип ышанам.\nТеатр артистары күңелен биреп, еренә еткереп уйнаны “Хыялый”ҙы. Тамашасылар берсә рәхәтләнеп көлдө, ҡайһы бер урынында күҙ йәшен дә йәшерә алманы. Бында танылыу яулаған татар артистарының да оҫталығын билдәләп үтергә кәрәктер. Инсаф Фәхретдинов – Ғиззәт, Гөлүсә Ғәйнетдинова – Шәрифә, Булат Сәләхов – Зәкир (улар өсөһө лә “Татарстандың халыҡ артисы” тигән маҡтаулы исемгә лайыҡ), Индира Ғиләзетдинова – Йондоҙ, Динар Әминов Сәлим образы аша халыҡ һөйөүен яулап өлгөрҙө.\nТамашанан һуң ошо әҫәр буйынса фекер алышыу ҙа булды. Сәхнә оҫталары, фән әһелдәре авторға үҙ теләк-тәҡдимдәрен еткерҙе.\n– Ысын шағир ҡасан да булһа драма әҫәре яҙасаҡ, тигән Белинский, – тип һүҙен бшланы БДУ-ның татар филологияһы кафедраһы доценты, ғалим Рәүф Иҙрисов, – Әбүзәрҙе беҙ тәү сиратта ялҡынлы шағир булараҡ беләбеҙ. Уның һәр әҫәре еренә еткерелеп ижад ителә. Мин Салауат Әбүзәрҙе башҡорт йә иһә татар халҡының ғына түгел, тотош төрки донъяһының хазинаһы тип атар инем.\nБына шундай юғары баһа бирҙеләр авторға.\nГастролдең икенсе көнөндә Яр Саллы театры яҡташыбыҙ, Татарстандың халыҡ шағиры Илдар Юзеевтың “Ғашиҡтар тауы” мелодрамаһын ҡуйҙы. Рәбит Батулланың “Йәш аралаш көлөү” драмаһын да халыҡ йылы ҡабул итте. Ә инде театрҙың Өфөләге гастроле Надежда Пушнинаның “Ҡыҙым кейәүгә сыға” комедияһы менән тамамланды.\nДәртләнеп, яңы ижади пландар менән ҡайтты Яр Саллы татар дәүләт театрының труппаһы. Ҡунаҡ ашы – ҡара ҡаршы, тиҙәр бит. Ҡайтыуҙарына улар ҙа шатлыҡлы хәбәр алды. Сибайҙың Арыҫлан Мөбәрәков исемендәге Башҡорт дәүләт драма театры Салауат Әбүзәрҙең “Ғүмерлек ғазап” мелодрамаһы менән Татарстанға гастролгә килгәйне.


Үҙ йортоңа ни етә\n3 Февраль 2020, 13:50\nРеспублика сафҡа индерелгән торлаҡ күләме буйынса Волга буйы федераль округында икенсе урында тора.\nВладимир Путиндың “май” указдарына ярашлы ҡабул ителгән “Торлаҡ һәм ҡала мөхите” милли проекты буйынса Башҡортостанда дүрт төбәк проекты раҫланған: «Торлаҡ», «Йәшәү өсөн яраҡһыҙ торлаҡ фондын кәметеү», «Ипотека» һәм «Уңайлы ҡала мөхитен формалаштырыу».\n2019 йылда республикала дөйөм майҙаны 2 млн. 372 мең квадрат метр торлаҡ төҙөлгөн. 2018 йыл менән сағыштырғанда, күрһәткес 3,2 процентҡа юғары. Сафҡа индерелгән торлаҡ күләме буйынса Татарстандан ҡала (2 млн. 675 мең квадрат метр) Волга буйы федераль округында беҙ икенсе урында торабыҙ, тип хәбәр итә "Башинформ" мәғлүмәт агентлығы.\nБашстат мәғлүмәттәре буйынса, торлаҡтың 58% халыҡ үҙ иҫәбенә йәки кредит ярҙамында һалған, был 12,5 мең шәхси йорт тигән һүҙ Халыҡтың йән башына индерелгән торлаҡ майҙаны буйынса Башҡортостан Волга буйы федераль округында дүртенсе урында.


23 йәшлек ҡыҙҙы көсләүгә бәйле яңы мәғлүмәттәр | ГТРК «Башкортостан» — Новости Уфы и РБ\n07 ноября 2018 — 16:11 ГТРК «Башкортостан»\nӨфө полицияһында эшләгән һәм мине полицияла юғары вазифа биләгән өс кеше көсләне тип белдергән ҡыҙ был ваҡытта иҫерек булған. Ул хатта кисен нимә булғанын да хәтерләй алмаған.\nБыл турала бөгөн республиканың тәфтиш органына һылтанып РИА новости агентлығы хәбәр итте. Октябрь аҙаҡтарында 23 йәшлек ҡыҙ көсләү тураһындағы ғариза менән полицияға мөрәжәғәт иткәйне.\nБыл хәлдән һуң башҡортостан буйынса эске эштәр министрлығы Өфө һәм Ҡырмыҫҡалы райондары буйынса полиция бүлеге етәкселәрен һәм миграция мәсьәләләре буйынса бүлек етәксеһен эшенән бушатҡайны. Көсләү тураһында енәйәт эше ҡуҙғатылды.\nПолицияның элекке етәкселәре суд ҡарары менән 31 декабргә тиклем һаҡ аҫтында ҡаласаҡ.


Рѳстәм Хәмитов: «Һайлау ғәҙел, яҡшы, тыныс шарттарҙа үтте» » Башҡортостан гәзите | Газета Башкортостан на башкирском языке\nБашҡортостан гәзите » Сәйәсәт » Рѳстәм Хәмитов: «Һайлау ғәҙел, яҡшы, тыныс шарттарҙа үтте»\n«Берҙәм Рәсәй» партияһы рәйесе, Рәсәй Хѳкүмәте Рәйесе Дмитрий Медведев Берҙәм һайлау кѳнѳ һѳҙѳмтәләре буйынса тѳбәктәр менән селектор кәңәшмәһе үткәрҙе. Унда Башҡортостан Башлығы, партияның баш советы ағзаһы Рѳстәм Хәмитов ҡатнашты.\nДмитрий Медведев белдереүенсә, «Берҙәм Рәсәй» партияһы һайлауҙа лайыҡлы һѳҙѳмтә күрһәткән.\n- Партия тотороҡло сығыш яһаны, ошо ваҡытҡа алынған һѳҙѳмтәләр буйынса, Федерацияның һайлау булған барлыҡ тѳбәктәрендәге закондар сығарыу органдарында ла алдынғылыҡты һаҡлай. Был хаҡта ошо сәғәткә алынған мәғлүмәттәр ҙә һѳйләй, - тине Дмитрий Медведев.\n- Беҙҙә һайлау һѳҙѳмтәләре насар түгел. Электораттың 50 проценты ҡатнашты. Ѳс миллион һайлаусының 1,5 миллионы һайлау участкаларына килде. Әле бюллетендәрҙең 27 проценты эшкәртелгән. «Берҙәм Рәсәй» 61 процент һѳҙѳмтә менән алда бара, - тине Рѳстәм Хәмитов.


Һарыҡ тун — һары алтын » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Һарыҡ тун — һары алтын\nҺарыҡ тун — һары алтын 30.09.2015 // Йәмғиәт\n1968 йылда Башҡортостан ауыл хужалығы институтының ветеринария факультетын тамамлағас, мине Хәйбулла районына эшкә ебәрҙеләр һәм “Аҡъяр” игенселек совхозының баш ветеринар табибы итеп тәғәйенләнеләр. Иген совхозы булып һаналһа ла, унда бик күп һыйыр малы, ҡуй, сусҡа һәм йылҡы ла үрсетелде. Райондың ҙур хужалыҡтарының береһе ине ул. Йәмғеһе 14 500 баш һарығы булды.\nХәйбулла районында алты совхоз һәм һигеҙ колхоз иҫәпләнде. Шул хужалыҡтарҙың барыһында ла һарыҡ үрсеттеләр. Көтөүлектәр етешмәһә лә, “Фрунзе” колхозында ла өс меңгә яҡын мал булды. 1984 йылда районда ҡуй күп ине: Матрайҙа — 16 000, Маҡанда — 11 200, Хәйбуллала — 13 000 баш. Ә инде “Таналыҡ” совхозында 21 меңгә етте.\nСовет осоронда беҙҙең район һарыҡсылыҡ буйынса республикабыҙҙа алдынғылар рәтендә ине. Колхоз һәм совхоздар, шулай уҡ шәхси хужалыҡтар ошо йүнәлештәге эшмәкәрлеген киң йәйелдерҙе.\nҒөмүмән, һарыҡ тотоуҙың файҙаһы һәм әһәмиәте һанап бөткөһөҙ. Бер нисәһен генә әйтеп үтәйем: ите — иң туҡлыҡлы аҙыҡтарҙың береһе, аҡһымы буйынса һыйыр һәм сусҡа итенә тиң. Һөтө туҡлыҡлы һәм еңел үҙләштереүсәнлеге менән айырылып тора. Ҡуйылығы — 7-10 процент. Яҡшы сыр яһау өсөн ҡулла- ныла. Аҡһымға ла бик бай. Тиреһенән йылы, еңел тун, бүрек тегәләр. Ә инде бер-өс көнлөк ҡаракүл тоҡомло бәрәстекенән ҡиммәтле пальто, яға, кәпәс тегергә мөмкин. Йөнөнөң файҙаһы иһә һанап бөтөрлөк түгел. Мәҫәлән, Роман тоҡомло ҡуйҙыҡынан бәйләнгән кейемдәр йылы ла, еңел дә, матур ҙа. Һарыҡ тунын юҡҡа ғына һары алтынға тиңләмәгәндәр.\nҺарыҡ түҙемле, сыҙамлы булыуы һәм хәрәкәтсәнлеге менән дә айырылып тора. Тештәре үткер. Ашҡаҙаны ҡылған бесәнде, һалам кеүек тупаҫ аҙыҡты тиҙ үҙләштерә. Шуға ла һарыҡ тәбиғәттәге 800 төр ҡырағай үҫемлектең 400-өн ашай, һыйыр малы — 150, ат 90 төрҙө генә үҙләштерә. Тибен ваҡытында аттар һәр ваҡыт алдан, тояҡтары менән ҡарҙы таҙартып, үләндәрҙең өҫкө өлөшөн көйшәп бара. Улар артынан һарыҡтар үҫемлекте тамырына тиклем ашап йөрөй.\nҺарыҡ иртә өлгөрөүсән. Быуаҙлыҡ осоро — биш ай. Бәрәсен өс-дүрт ай имеҙә. Әгәр һөтөн һауырға кәрәк булһа, ике-өс ай имеҙеү ҙә етә. Йөҙ баш ҡуйҙан 120-140 бәрәс алырға мөмкин.\nҺарыҡсылыҡ колхоз һәм совхоздарҙа айырыуса 1960 — 1990 йылдарҙа алға китте. Үткән быуаттың аҙағында Башҡортостанда барлығы 1 миллион 200 мең самаһы ҡуй иҫәпләнгән. Бигерәк тә Баймаҡ, Хәйбулла, Учалы, Әбйәлил һәм Ейәнсура райондары был тәңгәлдә дан ҡаҙанды. Шул иҫәптән 1990 йылда Хәйбулла районының шәхси хужалыҡтарында 35 000 ваҡ мал булды.\nЛенин орденлы “Матрай” совхозының билдәле һарыҡ көтөүсеһе Нәбиулла Ниғәмәтов 25 йыл ғүмерен ошо эшкә бағышлай. Заманында һәр ҡуйҙан 4,5-5 килограмм йөн алыуға өлгәшә. Уның күкрәген Ленин, Хеҙмәт Ҡыҙыл Байраҡ ордендары һәм бер нисә миҙал биҙәй.\nЙыл һайын һарыҡ ҡырҡыу йолаһы үҙе бер байрам була. Тәүге йылдарҙа барыһы ла ҡул көсө менән башҡарыла торғайны.\n— Һәр хеҙмәткәр көнөнә 70-әр килограмм йөн ҡырҡты, ә норма 55 ине, — тип һөйләй торғайны йөн ҡырҡыу пунктының келәт мөдире Г. Әбйәлилова. — Мәҫәлән, Рабиға Йолошева биш көндә 200 һарыҡ ҡырҡып, 700 килограмм йөн алды, шуның менән үҙ планын ике тапҡырға арттырып үтәне.\nТөккә бәйләнгән йөн вагондарға тейәлеп, Ҡазан йөн туҡыу фабрикаһына оҙатыла ине. Элек йөн һәм тире йыйыу пункттары булды. Хатта ат егеп, өй буйынса шәхси хужалыҡтарҙан тире йыйҙылар.\n...Оло юлдан үтеп барғанда, ҡылған яландары диңгеҙ кеүек тулҡынланып ята. Көтөүлектәр иркен, бейек булмаған тау итәктәре, боролоп-боролоп аҡҡан ваҡ шишмәләр күҙгә ташлана. Ниңә хәҙер элекке колхоз һәм совхоздарҙың буш торған һарыҡ биналарын арзан хаҡҡа һатып алып, мал үрсетмәҫкә? Теләк булһа, мәсьәләгә иғтибар көсәйһә, тармаҡтың киләсәге өмөтлө булыр тигән ышаныс бар. Барыһына ла эш табылыр. Быйылғы Ҡуй йылында һүҙҙән эшкә күсеп, теорияны практика менән бәйләйек, һарыҡсылыҡты үҫтереүгә тотонайыҡ.


Иң талантлы әсәй – Сыртландан!\n19 Апрель 2018, 12:45\nХалыҡ-ара ҡатын-ҡыҙҙар көнө алдынан район Мәҙәниәт йорто байрам кәйефе булдырыу һәм “Талантлы әсәй-2018” конкурсын үткәреү маҡсатында гүзәл заттар өсөн үҙ ишеген асты.\nХалыҡ-ара ҡатын-ҡыҙҙар көнө алдынан район Мәҙәниәт йорто байрам кәйефе булдырыу һәм “Талантлы әсәй-2018” конкурсын үткәреү маҡсатында гүзәл заттар өсөн үҙ ишеген асты. Эйе, был юлы ҡатын-ҡыҙҙарға бағышланған шиғыр һәм йырҙар менән бер рәттән сағыу, күңелле сара ойошторолдо. Сараның рәсми өлөшөн район хакимиәте башлығының беренсе урынбаҫары Р. Ноғманов асты, гүзәл заттарҙы байрам менән ихлас ҡотлап, районда күп балалы 421 ғаилә йәшәүен, 65 ҡатын-ҡыҙ “Әсә даны” миҙалы менән бүләкләнеүен билдәләне.\n“Талантлы әсәй-2018” конкурсында ҡатнашыусылар сәхнәгә күтәрелде. Ошо исем өсөн көс һынашырға теләк белдергән 10 бәйгесе араһында уҡытыусылар һәм балалар баҡ-салары тәрбиәселәре бар. Уларға дүрт этапта үҙ таланттарын асырға кәрәк ине. Көслө зат вәкилдәренән торған жюри мәрәйҙәрҙе ғәҙел һәм дөрөҫ ҡуйыу өсөн ҡулдарына ҡәләм алды.\nБеренсе һынау – “Визитка”. Бында үҙең менән таныштырып китергә кәрәк ине.\nБеренсе булып Ғафури мәктәбе уҡытыусыһы А. Ғәйнуллина сығыш яһаны. Сәхнәгә ул үҙенең 3 ҡыҙы менән сыҡты. Ҡыҙҙар әсәләренең һәр эштә уңған булыуын, уны ныҡ яратыуҙарын һәм ихтирам итеүҙәрен бәйән итте. Таныштырыу барышында ғаилә фотохроникаһы күрһәтелде.\nҠаран мәктәбе уҡытыусыһы\nР. Мәүлетова яҙмышынан ҡәнәғәт булыуын, күп яҡшылыҡтар кү-реүен әйтте. Тамашасылар уның ғаиләһендә ул һәм ҡыҙ тәрбиәләнеүе, уларҙың нимә менән мауығыуҙары тураһында белде.\nА. Ғайсина Сабай мәктәбендә белем бирә. 3 ҡыҙ үҫтерә. Кистәрен ғаиләләре менән тамашалар күрһәтәләр икән.\nЕ. Самсонова үҙен иң бәхетле әсәй тип иҫәпләй. Өс ул тәрбиәләй. Ҡояшлы Тажикстанда тыуып үҫкән ханым өсөн Башҡортостан икенсе Ватанына әйләнгән. Бөгөн ул Ғафури балалар баҡсаһында тәрбиәсе булып эшләй. Улдары сәхнәлә әсәләренә шиғырҙар һәм йыр бағышланы.\n– Тормошта төрлө роль башҡарҙым, әммә уларҙың иң ҙуры – әсәй булыу! – тип тамамланы үҙ сығышын бәйгесе.\nА. Хәлитова ла ғүмерен балалар тәрбиәләүгә бағышлаған – Бүздәк ауылының 5-се балалар баҡсаһында эшләй ул. Улдары менән бергә “Мама – главное слово в нашей судьбе” тигән йыр башҡарҙы.\nС. Сәлимгәрәева Бүздәк 2-се урта дөйөм белем биреү мәктәбендә сит телдәр уҡыта. Ике ҡыҙға ғүмер бүләк иткән. Үҙе менән шиғыр юлдары аша таныштырҙы ул.\nӘ. Арыҫланова Ҡаңны-Төркәй ауы-\nлы балаларын грамматика һәм математика серҙәренә төшөндөрә. Уның презентацияһынан 3 ҡыҙы барлығын, эшләүҙән тыш уҡыуын дауам итеүен, сәләмәт тормош рәүеше алып барыуын белде тамашасы.\nЛ. Муллайәнова Ахун ауылында йәшәй, балалар баҡсаһында эшләй, бер ул һәм ике ҡыҙ тәрбиәләй.\n– Ғүмерем алда әле, мине оҙон юлдар көтә. Һәр көнөгөҙ шатлыҡлы булһын! – тип теләне ул залда ултырыусыларға.\nР. Үлмәҫҡолова Уртаҡкүл мәктә-\nбендә эшләй. Уның менән ғаилә албомындағы фотолар аша таныштыҡ. Ҡыҙҙары уға ярҙам итте.\nР. Шайморатова Ташлыкүл мәк-тәбендә эшләй. Ике ҡыҙға ғүмер бүләк иткән әсә ул.\nИкенсе турҙа әсәйҙәр ижади һәләттәрен асырға тейеш ине. Нигеҙҙә улар әсәй, мөхәббәт, бала саҡ тураһында йырҙар йырланы. Е. Самсонова юмористик композицияны оҫта башҡарыусы булараҡ, С. Сәлимгәрәеваның актёр-мим\nролендә һөйөү тураһында панто-мимаһы күптәрҙең күңеленә хуш килде.\n“Дефиле” бәйгеһе сәхнә костюмдары күрһәтеүҙе һәм яҡлауҙы күҙ уңында тотто. А.Ғәйнуллина башҡорт милли кейеме, уның биҙәлеше хаҡында һөйләне. Р. Мәү-летова “Кокетка” тигән күлдәкте һайлаһа, А. Ғайсина зәңгәр күкте хәтерләткән күлдәктә сығыш яһаны. Е.Самсонова тамашасыларҙың йәнә күңелен күтәрҙе: яуыз һәм йыуан йорт идарасыһы образындағы ханым эт һәм ситлектә тутыйғош тотоп сыҡты. А.Хәлитова сәхнәгә улдары менән сыҡты, уның күлдәге ярҙамсыларының жилеттары менән бер төҫтә ине. С. Сәлимгәрәева тамашасылар алдында әле Ҡыҙыл башлыҡ, әле Бүре образында сығыш яһаны. А. Арыҫланова үҙ костюмын “Яҙғы кәйеф” тип атаған.\nЛ. Муллайәнова үҙенә һәм ҡыҙына целлофан тоҡсайҙарҙан бик матур күлдәк теккән. Р. Үлмәҫҡолова, иһә, үҙенә һәм ҡыҙына кәнфит ҡағыҙҙарынан теккән күлдәктәрен “Татлы фантазия” тип атаған. “Яҙ” – Р. Шайморатова яҙ менән ҡатын-ҡыҙҙың оҡшаш булыуын дәлилләү маҡсатында үҙ костюмын шулай атаған.\nЙомғаҡлау этабында бәйгеселәр ойоштороу һәләтен күрһәтергә тейеш ине. Тамашасылар менән уйындар ойоштороп, кәйефтәрен күтәрҙе. Ҡайһы берҙәргә тәм-том да эләкте.\nБарлыҡ этаптар үтелде. Ҡарар ҡабул итеү өсөн жюри ағзалары кәңәшләшкән ваҡытта үҙешмәкәр артистар сәхнәне йыр-бейеүгә күмде.\nБына тантаналы мәл етеүен белдереп, фанфаралар яңғыраны. “Талантлы әсәй-2018” район конкурсының 3-сө дәрәжә дипломы менән Регина Үлмәҫҡолова бүләкләнде, 2-се дәрәжә дипломына Светлана Сәлимгәрәева лайыҡ булды. Беренсе урын артислыҡ оҫталығы, үҙенсәлекле сығышы, заманса ҡарашлы, ҡыйыу булғаны өсөн Екатерина Самсоноваға бирелде.\nПроектта ҡатнашыусыларға район хакимиәтенең Рәхмәт хаттары тапшырылды.\nКонкурс гүзәл заттарҙың һөҙөм-тәле эшләй ҙә, рәхәтләнеп ял да итә белеүҙәрен йәнә бер тапҡыр раҫланы.